text:
MFUNDO ZOTHANDIZA MABANJA | KULERA ANA
Zimene Mungachite Kuti Muzimasukirana ndi Mwana Wanu
ZOMWE ZIMACHITIKA
Mwina mwana wanu ali wamng’ono ankakonda kukuuzani chilichonse koma atangokula safunanso kucheza nanu. N’kutheka kuti mumati mukamulankhula amangoyankha mwachidule kapena amayankha mwamwano moti mumangokangana naye basi.
Komabe n’zotheka kulankhulana bwino ndi mwana wanu wachinyamata. Koma choyamba tiyeni tione zomwe zimachititsa kuti makolo azilephera kulankhulana bwino ndi ana awo achinyamata.
ZOMWE ZIMACHITITSA
Amafuna ufulu wochita zinthu paokha. Mwana wanu wachinyamata akamakula amayamba pang’onopang’ono kuchita zinthu mwauchikulire. Achinyamata ena amafuna kuti makolo awo aziwapatsa ufulu wochita zinthu zambiri. Koma makolo ena amangopatsa ana awo ufulu wochepa. Zimenezi zimangoyambitsa mikangano pakati pa makolo ndi ana awo. Mwachitsanzo wachinyamata wina wazaka 16, dzina lake Brad, * ananena kuti: “Makolo anga safuna kuti ndizichita zinthu zina pandekha. Zimenezi zimandisowetsa mtendere kwambiri moti ngati ndidzafike zaka 18 asanasinthe, ndidzachoka pakhomo n’kumakakhala kwina.”
Amayamba kuganiza mwauchikulire. Ana aang’ono amati akauzidwa zinazake amangozikhulupirira, pomwe achinyamata amatha kuganiziranso mfundo zina zokhudza zinthuzo. Zimenezi zimathandiza kuti wachinyamata azitha kuganiza mwauchikulire. Mwachitsanzo, ngati mayi wagula filizesi muwiri n’kugawaniza ana ake awiri filizesi m’modzim’modzi, anawo amaona kuti mayiwo wachita zinthu mosakondera. Pamenepa anawo amangoona kuti kuchita zinthu mosakondera ndi kumupatsa aliyense chinthu chofanana ndi chimene winanso walandira. Koma akakhala achinyamata amaona zinthu mosiyana ndi ana. Iwo amadziwa kuti nthawi zina munthu akhoza kuchitira anthu awiri zinthu zosiyana koma zili zachilungamo. Amadziwanso kuti nthawi zina munthu akhoza kuchitira anthu awiri zinthu zofanana koma zili zopanda chilungamo kwa munthu winayo. Kuganiza mwauchikulire kumathandiza achinyamata kuti azitha kulimbana ndi mavuto osiyanasiyana. Komabe nthawi zina chifukwa choganiza mwanjira imeneyi, achinyamata amayamba kulimbana ndi makolo awo.
ZIMENE MUNGACHITE
Muzipeza nthawi yocheza nawo. Muzicheza ndi ana anu pa zochitika zosiyanasiyana. Mwachitsanzo, makolo ena amaona kuti ana awo achinyamata amamasuka kucheza nawo akakhala kuti akugwira nawo ntchito inayake kapena akamayenda nawo. Iwo amaona kuti zimenezi n’zothandiza m’malo mochita kupeza nthawi yapadera yocheza nawo.—Lemba lothandiza: Deuteronomo 6:6, 7.
Muzinena zinthu mwachidule. Sikuti nthawi zonse mukafuna kuuza mwana wanu zinazake muzifotokoza zinthu zambirimbiri kapena kumangomupatsa malangizo. Koma muzingonena mfundo yofunikayo basi. Nthawi zambiri mukauza mwana wanu mfundo inayake, amaiganizira akakhala payekha.—Lemba lothandiza: Miyambo 1:1-4.
Muzimumvetsera komanso muzilolera. Mwana wanu wachinyamata akamakufotokozerani vuto linalake, muzikhala tcheru kuti mumvetse bwino vuto lakelo. Muzimuyankha mwanzeru ndipo musamangokakamira kuti mwanayo azitsatira malamulo amene munakhazikitsa. Buku lina linanena kuti: “Makolo akamapanikiza ana awo achinyamata ndi malamulo, anawo amayamba kuchita zinthu mwamseri. Amayamba kumangomvera n’cholinga choti asangalatse makolo awo kwinaku n’kumachita zinthu zina mwamseri.” (Staying Connected to Your Teenager)—Lemba lothandiza: Afilipi 4:5.
Musamafulumire kupsa mtima. Mtsikana wina wazaka 17, dzina lake Kari, ananena kuti: “Amayi anga sachedwa kukwiya tikakhala kuti sitinagwirizane chinachake. Zikatero inenso ndimapsa mtima ndipo timayamba kukangana.” Choncho m’malo mofulumira kupsa mtima, muzilankhula mawu osonyeza kuti mukumvetsa mmene akumvera. Mwachitsanzo, akakuuzani vuto linalake, m’malo monena kuti, “Aa, imeneyonso ndi nkhani?” muzimuuza kuti, “Usade nkhawa, zimenezi zitha.”—Lemba lothandiza: Miyambo 10:19.
Musamafune kuti nthawi zonse azichita zomwe mukufuna. Muzithandiza mwana wanu kuti azitha kuganiza komanso kuchita zinthu mwauchikulire. Choncho akakumana ndi mavuto muzilola kuti aganizire yekha njira yabwino yothetsera mavutowo. Mukamakambirana naye za mavutowo, muzimulola kunena zimene akufuna kuchita pothana ndi vutolo. Ndiyeno akapeza njirazo mungamuuze kuti: “Chabwino, koma ndikuganiza kuti pali njira zinanso. Ndiye zingakhale bwino kuti uiganizirenso nkhaniyi mwina kwa masiku awiri kapena atatu, kenako tidzakambiranenso njira zimene wapeza komanso chifukwa chake ukuona kuti njirazo ndi zabwino.”—Lemba lothandiza: Aheberi 5:14.
^ ndime 7 Tasintha mayina m’nkhaniyi.


c: text/html

text: 14 Tsopano m’masiku a Amarafele mfumu ya ku Sinara,+ Arioki mfumu ya ku Elasara, Kedorelaomere+ mfumu ya ku Elamu,+ ndi Tidala mfumu ya ku Goimu,+2 mafumuwa anachita nkhondo ndi mafumu otsatirawa: Bera mfumu ya ku Sodomu,+ Birisa mfumu ya ku Gomora,+ Sinabi mfumu ya ku Adima,+ Semebere mfumu ya ku Zeboyimu,+ ndi mfumu ya ku Bela (kapena kuti ku Zowari).+3 Onsewa anagwirizana+ ndi kutsetserekera limodzi kuchigwa cha Sidimu,+ ku Nyanja Yamchere.+4 Iwowa, anatumikira Kedorelaomere kwa zaka 12, koma m’chaka cha 13 anamupandukira.5 M’chaka cha 14, Kedorelaomere anabwera limodzi ndi mafumu omwe anali naye. Iwo anagonjetsa Arefai ku Asiteroti-karanaimu,+ Azuzi ku Hamu, Aemi+ ku Save-kiriyataimu,6 ndi Ahori+ kuphiri lawo la Seiri,+ mpaka kukafika ku Eli-parana,+ kuchipululu.7 Kenako anatembenuka n’kulowera ku Eni-misipati, kumene ndi ku Kadesi,+ ndipo anagonjetsa dera lonse la Aamaleki,+ ndiponso Aamori+ omwe anali kukhala ku Hazazoni-tamara.+8 Pa nthawi imeneyi, mfumu ya ku Sodomu, mfumu ya ku Gomora, mfumu ya ku Adima, mfumu ya ku Zeboyimu, ndi mfumu ya ku Bela (kapena kuti ku Zowari), ananyamuka n’kutsetserekera kuchigwa cha Sidimu.+ Kumeneko, iwo anafola mwa dongosolo lomenyera nkhondo kuti amenyane ndi9 Kedorelaomere mfumu ya ku Elamu, Tidala mfumu ya ku Goimu, Amarafele mfumu ya ku Sinara, ndi Arioki mfumu ya ku Elasara.+ Panali mafumu anayi amene analimbana ndi mafumu asanu.10 Kenako, mafumu a Sodomu ndi Gomora+ anayamba kuthawa. Koma chigwa cha Sidimu+ chinali ndi maenje aphula+ ambirimbiri, choncho iwo pothawa anali kugwera m’maenje amenewo. Amene anatsala anathawira kudera lamapiri.+11 Ndiyeno, ogonjetsawo anafunkha katundu yense wa ku Sodomu ndi Gomora, limodzi ndi chakudya chonse, n’kumapita.+12 Anatenganso Loti mwana wa m’bale wake wa Abulamu, ndi katundu wake, n’kupitiriza ulendo wawo. Pa nthawiyo n’kuti Loti akukhala ku Sodomu.+13 Pambuyo pake, munthu wina amene anathawa anafika kwa Abulamu Mheberi.+ Pa nthawiyo n’kuti Abulamu akukhala m’hema wake pakati pa mitengo ikuluikulu. Mitengoyo mwiniwake anali Mamure, yemwe anali Muamori.+ Ameneyu anali m’bale wake wa Esikolo, ndipo analinso m’bale wake wa Aneri.+ Iwowa anapanga ubale ndi Abulamu.14 Chotero Abulamu anamva kuti m’bale wake wagwidwa+ ndipo akupita naye kudziko lina. Atamva zimenezo iye anasonkhanitsa anyamata ake odziwa kumenya nkhondo.+ Anali akapolo ake okwanira 318, obadwira m’nyumba yake.+ Iwo analondola oukirawo mpaka ku Dani.+15 Usiku iye anagawa m’magulu asilikali akewo,+ omwe anali akapolo ake, kuti amenyane ndi adaniwo. Ndipo anawagonjetsa, moti anawapitikitsa mpaka ku Hoba, kumpoto kwa Damasiko.16 Atatero anapulumutsa katundu wawo yense.+ Anapulumutsanso Loti m’bale wake, katundu wake, akazi, ndi anthu ena.+17 Ndiyeno, mfumu ya ku Sodomu inapita kuchigwa cha Save, kapena kuti chigwa cha mfumu.+ Inapita kukakumana ndi Abulamu, pamene anali kubwera kuchokera kumene anakagonjetsa Kedorelaomere, limodzi ndi mafumu amene anali naye.18 Ndipo Melekizedeki,+ mfumu ya ku Salemu,+ anabweretsa mkate ndi vinyo.+ Iyeyu anali wansembe wa Mulungu Wam’mwambamwamba.+19 Kenako anadalitsa Abulamu kuti:“Mulungu Wam’mwambamwamba adalitse Abulamu,+ Iye amene anapanga kumwamba ndi dziko lapansi.+ 20 Ndipo adalitsike Mulungu Wam’mwambamwamba,+ Amene wapereka okupondereza m’manja mwako!”+Pamenepo, Abulamu anamupatsa iye chakhumi cha zilizonse.+21 Kenako mfumu ya ku Sodomu inauza Abulamu kuti: “Mungondipatsako anthu okhawo,+ koma katunduyo mutenge.”22 Koma Abulamu anauza mfumu ya ku Sodomuyo kuti: “Ndikukweza manja anga kulumbira+ kwa Yehova Mulungu Wam’mwambamwamba, Amene anapanga kumwamba ndi dziko lapansi.23 Ndikulumbira kuti pa zinthu zako sinditengapo kanthu n’kamodzi komwe,+ kaya kakhale kaulusi kapena kachingwe komangira nsapato. Ayi sinditero, kuti usadzati, ‘Ndine ndinamulemeretsa Abulamu.’24 Ineyo sinditengapo chilichonse ayi,+ koma zokhazo zimene anyamata anadya, komanso zogawira anyamata amene anapita nane. Amenewo ndi Aneri, Esikolo ndi Mamure.+ Aliyense atenge gawo lake.”+

robotstxt: allowed

filter: keep


text:
UTSOGOLERI WA YESU
SAMUEL NDI SAULI
“kukhala mtsogoleri” kuchokera paubale ndi Mulungu ndi anthu a Mulungu siwuchokera pa mpando kapena dzina ayi.
7/5/2006
M’maiko ambiri padziko lapansi pano, tapanga kulakwitsa kwakukulu kukhudzana ndi utsogoleri pampingo. M’malo ambiri munthu amene amaphunzira Baibulo ku seminare kapena kusukulu ya Baibulo, kapena munthu odziwa zamalonda kapena kuyankhula, amapatsidwa utsogoleri kapena “ubusa” Taona ku India ndi maiko ena, nthawi zambiri, kuti munthu ali ndi njinga amenenso angawerenge amasankhidwa kukhala mtsogoleri. Iyi sinjira ya Mulungu! Utsogoleri wa Mulungu sayendera amene angawerenge, kapena amene adziwa kwambiri kapena amene ali ndi chuma kapena maphunziro, mankhwala kapena kuoneka bwino ndiponso njinga.
Ndilongosolepo pamitundu iwiri yautsogoleri yosiyana wina ndi mtsogoleri kuchokera mumtima, kuchokera paubale ndi Mulungu. Wina ndi mtsogoleri wa mpando umene ukhala ndi dzina ndipo ukhonza kutchedwa “wapampando,” bwana. Yesu adanena kuti utsogoleri wampando siuyenera. Atsogoleri a Mpingo ndi amene akuyenda chifupi ndi Mulungu LERO. Ngati m’bale kapena mlongo sayenda chifupi ndi Mulungu lero, iye sangayesedwenso mtsogoleri. Ngati munthu sabata yatha mwina sadali chifupi ndi Mulungu koma walapa machimo ake m’moyo wake ndipo tsopano akhonza kumva mau a Mulungu, ali mwa mtsogoleri sabata ino kuposa sabata yatha. “kukhala mtsogoleri” kuchokera paubale ndi Mulungu ndi anthu a Mulungu siwuchokera pa mpando kapena dzina ayi.
Tiri ndi atsogoleri ambiri mumzinda umene ndimakhala, koma tilibe “amipando” Mtsogoleri wasabata ino akhonza osakhala mtsogoleri sabata yinayo. Yesu adanena kuti ulamuliro onse wa pansi ndi kumwamba ndi wa iye. Ichi ndi choona. Tsopano, ngati tingamumvere Yesu, amene ali ndi ulamuliro momwemonso ndi m’mene munthu ali ndi ulamuliro pokhapokha ngati akhonza kumumvera Yesu, Ichi ndiye zonse. “ulamuliro onse wa padziko ndi kumwamba” uli ndi Yesu, iye adanena. Munthu amene samdziwa kapena kumumvera Yesu ali ngati “mukuyerekezera” chabe. Munthu otere akhonza kufuna kuti azimumvera monga m’mene thupi livomerezera, ngati ali ndi “mpando” koma iye ali “mtsogoleri” pokhapokha ngati adziwa, akonda, ndipo amvera Mutu, Yesu.
Pali chitsanzo m’Baibulo cha mautsogoleri awiri amenewa. Samueli ndi Sauli onse adali atsogoleri
a anthu a Mulungu, Israeli. Samueli adali munthu wa Mulungu amene adali ndi chikoka mu fuko chifukwa amadziwa Mulungu. Samueli adali ndi zothekera zambiri zaufumu ku Israeli—koma Samueli sadali mfumu! Komabe, Sauli adatchedwa mfumu. Israeli imafuna kukhala ndi mfumu—amafuna kukhala ndi munthu modzi kukhala bwana. Amafuna wina kuti alowe mmalo mwa Samueli ndipo amafuna “mfumu” monga mafuko onse owazungulira. Munjira ina utsogoleriwu ukhonza kuwoneka mofanafana, koma Samueli alibe “mpando” wa ulamuliro. Samueli amagwira ntchito kuchokera paubale wake ndi Mulungu, ndipo Sauli amagwira ntchito kuchokera pampando wake. Samueli adalibe ofesi, mlembi kapena malipiro (salare). Iye sadali muudindo wa mpando ngati mfumu. Samueli adali chabe munthu wa Mulungu amene amalemekezedwa ngati mfumu koma adalibe mpando kapena ofesi. Iye sadali mfumu iye sadali “mbusa”. Iye amangokonda Mulungu ndi mtima wake onse.
Ndipo chifukwa choti amamvera Mulungu, adali ndi chikoka. Adalibe mpando adali ndi chikoka. Ngati munthu moonadi adziwa Mulungu, adzathandiza anthu a Mulungu. Ngati wayitanidwa ndi Mulungu, adzakhala akuthandizila anthu. Ndibwerezanso: Munthu wa Mulungu oona alibe mpando… ali ndi chikoka. Yobu 29, ikulongosola za munthu olemekezedwa ndi Mulungu ndi anthu, ndi woopedwa ndi odedwa ndi satana. Munthu otere safuna ofesi kapena dzina kapena malipiro. Ngati muli ngati Yesu, simudzafuna “mphamvu.”
Monga mwachitsanzo, ngati ndili m’misili, ndi mapanga zinthu ndi matabwa. Ndimapanga mpando, tebulo kapena chitseko kuchokera ku matabwa. Ngati ndili omanga, ndiye kuti ndimanga zinthu ndi njerwa. Chinachake chomwe ndipanga kuchokera ku njerwa ndi umboni oti ndine omanga. China chake dzomwe ndipanga kuchokera kuthabwa ndi umboni oti ndine m’misili. Tsopano, mu Baibulo mau awa “mbusa” (kutathauza kolakwika) koma atanthauzira kuti mphatso ya ubusa wa nkhosa, ogwira ntchito tsiku ndi tsiku pakati pa anthu a Mulungu moyendezana (mwapambali) pa mphatso zina—osati bwana kapena “olankhula wamkulu” pamsonkhano. Kodi umboni uli pati kuti ndine Mbusa weniweni? Umboni ndi wakuti ine ndimakonda anthu a Mulungu! Ndimawathandiza iwo usana ndi utsiku. Sindifuna dzina, sindifuna kukhala bwana. Ndimangokonda anthu ndi mphatso yomwe ndili nayoyi, ndikuwathandiza. Umboni waumusili ndi mpando omwe ndapanga umboni woti ndine Mbusa weniweni ndi woti ndimadyetsa anthu a Mulungu tsiku ndi tsiku, ndipo ali chifupi ndi Yesu chifukwa cha ine. Ngati ndiwona kuti m’modzi mwa anthu a Mulungu ali ndi njala, chimandiswa mtima. Ngati ndiwona kuti m’modzi mwa anthu a Mulungu ali muvuto kapena muzoopsa, mtima waubusa mkati mwanga uthamangira iwo kukawateteza. Uwu ndiye umboni oti ndine odzodzedwa wa Mulungu kukhala m’busa. Sindifuna mayina opatsidwa. Sindifuna chitupa chopachika pakhomo ndi chochokera ku Sukulu ya Baibulo. Ndifunitsa mtima okonda ndi kuchita ntchito ya Mulungu, ndipo kenako ndizabala zipatso zauzimu mumbali iliyonse yomwe iye azandipatsa ine.
Tsono, ndinu m’misili? Ndiye pangani mpando. Muli ndi mphatso ya ubusa. Ndiye kondani anthu—adyetseni, atetezeni ndipo athandizeni. Ichi ndi choona pa mphatso iliyonse! Umboni wa mphatso iliyonse uli mudzipatso zimene umabereka.
Zotsutsana za zonsezi ndi zoonanso ndithu. Ndifundo yodabwitsa kuti amafano mu sayansi ndi mankhwala ndi malonda amalamula kuti amene ali ndi maganizo ndi mtsutso ndi odzitcha okha “akatswiri” ali ndi china choti awonetse, zipatso mumiyoyo yawo, awonekera kuti ali dni ufulu wolamulira, kuphunzitsa kapena kutsutsa ena. Mudziko lachipembedzo, modabwitsa, ali ndi ungiro ochepa kuposa ngakhale zimene amafano amaonetsera. Muchipembedzo, ngakhale, anthu ali akhungu ndi wozunguzidwa kwambiri.
Mtsutso, ukatswiri, zigamulo, ndi ngakhale ubale ndi zonyoza zimayenda mophweka kuchokera kwa iwo azipatso zoyipa miyoyo yawo, m’mabanja ndi m’mabwalo awo. Zodabwitsa, koma zoona ngati inu muona chipembedzo chamunthu mosamalitsa ndi moona. Munthu amene amapanga zinthu zotere ngati bodza kapena m’nyozo kapena kukhala ngati katswiri pa njiniaring’I, zamakhwala kapena malonda akhonza kusonkhanitsa pamodzi gulu lomvera mpphweka anthu akuopa, m’mene akhonza kunderedwa pansi, kapena kuyamikiridwa mpusitsa ku—kuzipereka ku makina osabereka zipatso ndi “akatswiri” zonga zamisala koma ndi zoona. Zimachitika kunthawi zonse, chifukwa umu ndi m’mene maufumu a vuto amasungira nambala yao. Mantha ndi kuyimikira kopusitsa, mjedo, m’nyozo kapena kuyenderedwa pansi. Nchifukwa chake ziri zosadabwitsa kuti Yesu sanapange bwino mu chipembedzo chovomerezedwa kudziko lapansi cha munthawi yake. Koma, likhonza kuphunzira kwa iye ndi kusunga malembo, ndi kuyang’ana zipatso, osati kumvera—kunena kwa mfundo ndi mabanjeti, ndiponso kunena kufuna kwa yenkha kwa munthu kuti ateteze.
(Pamenepo mwatengapo mfundo. :)


text:
Choti Choti Khushiyan Episode 114 Live – 5 June 2014 – GeoTv
Sponsers
Choti Choti Khushiyan 5 June,Choti Choti Khushiyan Episode 114,Choti Choti Khushiyan Episode 115,Choti Choti Khushiyan Episode 114 Online,Choti Choti Khushiyan 5 June 2014,GeoTv Drama Choti Choti Khushiyan Episode 114,Choti Choti Khushiyan Episode 5 June 2014,Choti Choti Khushiyan Episode 115 on GeoTv.
Dailymotion Videos
Choti Choti Khushiyan Episode 114.
Choti Choti Khushiyan Episode 114 Online.
Choti Choti Khushiyan Episode 114 By GeoTv.
Geo Tv Drama Choti Choti Khushiyan Episode 114.
Pakistani drama Choti Choti Khushiyan Episode 115.
Sponsers


text:
Kodi mungakonde kuwerenga nkhaniyi mu %%?
Inde
Ayi
Mabuku Ndiponso Zinthu Zina Zomwe Zilipo
Werengani pa Intaneti kapena koperani magazini atsopano a Nsanja ya Olonda ndi Galamukani! komanso zinthu zina zomwe zasonyezedwa m’munsimu.
MAGAZINI
ZINA
Uthenga Wabwino Wochokera kwa Mulungu
2014 Chikwangwani cha Msonkhano Wachigawo Ndiponso Wamayiko
2014 Pulogalamu ya Msonkhano Wachigawo
Mboni za Yehova—Zinasonyeza Chikhulupiriro Chawo, Gawo 1: Kutuluka mu Mdima
Buku la Mboni za Yehova Lofufuzira Nkhani la 2014
'Uthenga Wabwino Ukulalikidwa Kudziko Lililonse, Fuko Lililonse ndi Chinenero Chilichonse'
Zinthu zina zimene zingasinthidwe pa mabuku ndi zinthu zina zoikidwa pawebusaitiyi sizingaoneke m'mabuku osindikizidwa.
© 2014 Watch Tower Bible and Tract Society of Pennsylvania.
|


text:
Kodi Ndingatani Ngati Palibe Munthu Amene Ndingacheze Naye Momasuka?
Zimene mungachite
Choyamba, zindikirani anthu amene mumavutika kwambiri kuti mucheze nawo momasuka.
Zaka zawo:
Sindicheza momasuka ndi . . .
achinyamata ofanana nawo zaka
achinyamata aakulu kuposa ineyo
anthu akuluakulu
Zochita zawo:
Sindicheza momasuka ndi . . .
akatswiri amasewera
anthu a luso linalake
anthu ophunzira kwambiri
Umunthu wawo:
Sindicheza momasuka ndi anthu . . .
osadzikayikira
otchuka
a m’gulu limodzi amene amangocheza okhaokha
Chachiwiri, pamawu otsatirawa, sankhani zimene mumachita mukakhala ndi anthu amene tawatchula pamwambawa.
Ndimanamizira kuti zokonda ndi zochita zanga n’zofanana ndi zawo.
Ndimangonyalanyaza zimene akunena n’kuyamba kuwauza zinthu zimene ineyo zimandisangalatsa.
Ndimangokhala phee, osalankhula, ndipo mpata ukapezeka, ndimachoka nthawi yomweyo.
Chachitatu, muziyamba ndinuyo kukhala womasuka. Nthawi zonse musamangodikira kuti anthu ena ayambe kucheza nanu. Nthawi zina inuyo muzikhala woyamba kucheza ndi ena. (Afilipi 2:4) Kodi mungatani kuti mukwanitse kuchita zimenezi?
Musamangoganiza zocheza ndi anthu a msinkhu wanu okhaokha. Taganizirani izi: Kodi n’zomveka kumadandaula kuti mukusowa anthu ocheza nawo pamene mumangofuna kucheza ndi anthu a msinkhu wanu basi? Kuchita zimenezi kuli ngati kufa ndi ludzu mwendo uli m’madzi.
“Mayi anga ankandilimbikitsa kuti ndizicheza ndi anthu akuluakulu. Iwo ankandiuza kuti ndidzadabwa kuona kuti ndikugwirizana nawo pa zinthu zambiri. Mayi ankanenadi zoona chifukwa malangizo awo andithandiza kuti ndikhale ndi anzanga ambiri.”—Anatero Helena, wazaka 20.
Phunzirani kucheza ndi anthu. Chinsinsi chake chagona pa (1) kumvetsera, (2) kufunsa mafunso ndi (3) kusonyeza chidwi chenicheni pa zimene akunena.—Yakobo 1:19.
“Ndimayesetsa kumvetsera anthu ena akamalankhula m’malo moti ineyo ndizingolankhula. Ndipo ikafika nthawi yoti ndilankhule, ndimayesetsa kuti ndisamangonena za ineyo kapena zinthu zimene munthu winayo sangasangalale nazo.”—Anatero Serena, wazaka 18.
“Munthu wina akayamba kunena zinthu zimene sindikuzidziwa bwino, ndimamupempha kuti andifotokozere momveka, ndipo nthawi zambiri zimenezi zimachititsa kuti andiuze zambiri.”—Anatero Jared, wazaka 21.
“Ndine munthu wamanyazi, choncho ndimachita kudzikakamiza kuti ndizicheza ndi anthu. Komabe ndinaona kuti munthu amafunika kukhala womasuka kuti akhale ndi anzake. Chotero, ndaphunzira kukhala womasuka, ndipo ndimacheza ndi anthu.”—Anatero Leah, wazaka 16.


text:
Zochitika Zapadera
Vidiyo ya pa Intaneti Ikuthandiza Kwambiri
Kodi zinatheka bwanji kuti anthu oposa 1.4 miliyoni a m’mayiko 31 amvetsere msonkhano wapaderawu?
Mwambo wa Omaliza Maphunziro a Kalasi Nambala 136 ya Sukulu ya Giliyadi Yophunzitsa Baibulo
Aphunzitsi a kusukuluyi komanso anthu ena amene anakamba nkhani pamwambawo analimbikitsa ophunzirawo kuti akhale ndi mtima ngati wa Yesu. Anthu amene anafika pamwambowu anasangalala kwambiri chifukwa ena mwa ophunzirawo anafunsidwa mafunso, anachita zitsanzo zosonyeza zimene anakumana nazo mu utumiki.
Lipoti la Msonkhano Wapachaka
—October 2013
Anthu oposa 1.4 miliyoni anamvetsera msonkhano wosaiwalikawu m’mayiko okwana 31. Pamsonkhanowu panatulutsidwa Baibulo la Dziko Latsopano lachingelezi limene lakonzedwanso.
Mwambo wa Omaliza Maphunziro a Kalasi Nambala 135 ya Sukulu ya Giliyadi Yophunzitsa Baibulo
Pa September 14, 2013, anthu oposa 10,000 anasonkhana pa mwambo wosangalatsa umenewu. Werengani nkhani yokhudza mwambowu.
Sukulu ya Giliyadi Yophunzitsa Baibulo—Mwambo wa Omaliza Maphunziro a Kalasi Nambala 134
Ophunzira a m’kalasi nambala 134 a Sukulu ya Giliyadi Yophunzitsa Baibulo anamaliza maphunziro awo pa March 9, 2013. Pamwambowu panakambidwa mfundo zosonyeza mmene sukuluyi ikuthandizira pa ntchito yolalikira kuchokera pamene anaitsegulira zaka 70 zapitazo.


text:
Kuthandiza Anthu Amene Ali M’ndende
Tsiku lililonse, anthu amene ali m’ndende m’dziko la United States of America amalemba makalata opita kumaofesi a Mboni za Yehova, opempha kuti athandizidwe kuti adziwe zimene Baibulo limaphunzitsa.
Pofuna kuthandiza anthuwa, timakonza dongosolo lakuti anthu ena a Mboni za Yehova a mumpingo wa m’deralo, azikathandiza anthu m’malo ngati kundende, m’zipatala, m’malo a achinyamata komanso kumalo othandizirako anthu omwe ali ndi vuto logwiritsira ntchito mankhwala osokoneza bongo.
Kundende zina, anthu a Mboni za Yehova amenewo nthawi zonse amachititsa misonkhano ya mpingo. Mwachitsanzo, kundende ina anthu okwana 32 anasonkhana n’kumvetsera nkhani ya onse imene inakambidwa pamabwalo awiri a ndendeyo.
Ntchito imeneyi ikubereka zipatso zabwino. Mwachitsanzo, munthu wina amene ali m’ndende ina ku Indiana, yemwe anaweruzidwa kuti akhale m’ndende moyo wake wonse chifukwa chopezeka wolakwa pa mlandu wakupha, anasintha kwambiri mpaka anabatizidwa n’kukhala wa Mboni za Yehova.
Pali munthu winanso amene ali m’ndende ina yoopsa kwambiri ku California. Ponena za munthu ameneyu, wa Mboni amene anaphunzira Baibulo ndi munthuyo anati: “
Ndikudziwa kumene munthuyu wachokera komanso mmene wasinthira. Wasintha kwambiri kuti ayenerere kubatizidwa.”
Anthu ambiri amene ali m’ndende avomereza kuphunzira mfundo zoona za m’Baibulo ngakhale kuti akudziwa kuti zimene asankhazo zikhoza kuchititsa kuti moyo wawo ukhale pangozi m’ndendemo. Mwachitsanzo, anthu ena amene asintha n’kusiya kugwirizana ndi timagulu ta anthu ovuta kwambiri m’ndendemo afika posamutsidwira kundende zina kapena kuikidwa kumalo kwaokha n’cholinga choti asavulazidwe kapena kuphedwa kumene ndi anzawo.
Uthenga wa m’Baibulo ndi wamphamvu kwambiri ndipo umasintha anthu. Akuluakulu ena oyang’anira ndende akhala akugoma akaona akaidi ovuta kwambiri atasintha chifukwa chophunzira Baibulo. Akuluakulu ena afika popereka masatifiketi aulemu kwa anthu a Mboni za Yehova amene amaphunzira Baibulo ndi anthuwo.


text:
ZIMENE ACHINYAMATA AMADZIFUNSA
Kodi Ndingatani Kuti Ndizikonda Kuchita Masewera Olimbitsa Thupi?
Baibulo limati: “
Kuchita masewera olimbitsa thupi n’kopindulitsa.” (1 Timoteyo 4:8) Koma zimaoneka kuti achinyamata ambiri omwe amafuna kuchita masewera olimbitsa thupi, saikirapo mtima pa masewerawo.
“Simungakhulupirire kuti ana ambirimbiri analephera phunziro la masewera olimbitsa thupi kusekondale. Komatu phunziro limeneli ndi mpunga weniweni.”—Richard, wazaka 21.
“Ena amaganiza kuti, ‘Palibe chifukwa chomadzivutitsira n’kutuluka m’nyumba n’kumapsa ndi dzuwa pochita masewera olimbitsa thupi mpaka thukuta kamukamu. Bola kungokhala pampando n’kumachita masewera a pakompyuta kapena pa TV.’”—Ruth, wazaka 22.
Ngati inunso mukuona choncho, taonani ubwino wokhala ndi ndandanda yabwino yochitira masewera olimbitsa thupi.
Ubwino woyamba: Amathandiza kuti musamadwaledwale. “
Bambo anga ankakonda kundiuza kuti, ‘Ngati sukupeza nthawi yochita masewera olimbitsa thupi ndiye kuti ukufufuza nthawi yodwala.’”—Anatero Rachel wazaka 19.
Ubwino wachiwiri: Amathandiza kuti muziganiza bwino. Mtsikana wina wazaka 16 dzina lake Emily anati: “
Ndikakhala ndi zambiri m’mutumu, kuthamanga kumandithandiza kuti ndiyambenso kuganiza bwino.
Ndikathamanga ndimamva bwino thupi lonse ndiponso maganizo anga amakhala m’malo.”
Ubwino wachitatu: Amathandiza kuti muzisangalala. “
Ndimasangalala kuyendayenda panja osati kungokhala m’nyumba.
Choncho ndimakonda kuchita masewera monga kukwera phiri, kusambira ndiponso kukwera njinga.” Anatero Ruth.
Mfundo Yothandiza: Muziyesetsa kuchita masewera olimbitsa thupi kwa mphindi zosachepera 20 katatu pa mlungu. Muzisankha kuchita masewera omwe mumawakonda ndipo muziwachita mwakathithi.
Kumbukirani izi: N’zoona kuti nthawi zina munthu amatha kukhala wathanzi mwachibadwa. Koma nthawi zambiri munthu amakhala wathanzi kapena ayi chifukwa cha zimene munthuyo amasankha kuchita pamoyo wake. Choncho mukaona kuti mukufunikira kuchita masewera olimbitsa thupi, inuyo ndi amene mungasankhe kuchita masewerawo.


text:
Kodi Ndingati Kuti Makolo Anga Azindikhulupirira?
Zimene mungachite
Ganizirani izi: Kodi khalidwe lanu komanso zinthu zambiri zimene mumachita zimachititsa kuti makolo anu asamakukhulupirireni?
Mwachitsanzo, mtumwi Paulo analemba kuti: “
Tikufuna kuchita zinthu zonse moona mtima.” (Aheberi 13:18) Dzifunseni kuti: ‘Kodi ndimawauza zoona zokhazokha makolo anga pa nkhani ya kumene ndikupita ndi zimene ndikuchita?’
Lori
“
Ndinkalemberana maimelo mwachinsinsi ndi kamnyamata kenakake. Makolo anga atadziwa, anandiuza kuti ndisiyiretu zimenezi. Ndinawalonjeza kuti ndisiya, koma ndinapitiriza kuchita zimenezi kwa chaka chathunthu. Ndinkalembabe maimelowo ndipo makolo anga akandipezerera ndinkapepesa n’kulonjeza kuti sindidzabwerezanso, koma kenaka ndinkamulemberanso. Zimenezi zinapangitsa kuti makolo anga asiyiretu kundikhulupirira.”
Kodi mukuganiza kuti makolo a Lori anasiyiranji kumukhulupirira?
Zikanakhala kuti inuyo ndinu makolo a Lori, kodi mukanachita chiyani, ndipo n’chifukwa chiyani mukanachita zimenezo?
Kodi Lori anayenera kuchita chiyani pofuna kusonyeza kuti ndi wokhwima maganizo makolo ake atamuletsa koyamba kulemba maimelo?
Beverly
“
Makolo anga sankandikhulupirira pa nkhani ya kucheza ndi anyamata, koma panopo ndinadziwa chifukwa chake. N’chifukwa choti ndinkazolowerana kwambiri ndi anyamata angapo amene anali aakulu kwa ineyo ndi zaka ziwiri. Komanso ndinkatha nthawi yaitali ndikulankhula nawo pa foni, ndipo tikakhala pagulu, nthawi yaitali ndinkangocheza ndi iwowo basi. Motero makolo anga anandilanda foni kwa mwezi wathunthu, ndipo anayamba kundiletsa kupita kulikonse kumene kunali anyamatawo.”
Zikanakhala kuti inuyo ndinu makolo a Beverly, kodi mukanachita chiyani, ndipo n’chifukwa chiyani mukanachita zimenezo?
Kodi mukuganiza kuti makolo a Beverly anali okhwimitsa zinthu kwambiri? N’chifukwa chiyani mukuganiza choncho?
Kodi Beverly akanatani kuti makolo ake ayambenso kumukhulupirira?
Kodi Mungatani Kuti Ayambenso Kukukhulupirirani?
Zimene mungachite
Choyamba, dziwani chimene chinachititsa kuti makolo anu asamakukhulupirireni.
Kufika panyumba nthawi yabwino
Kuchita zimene ndalonjeza
Kusunga nthawi
Kusamala ndalama
Kumaliza ntchito zapakhomo
Kudzuka nthawi yabwino osadikira kudzutsidwa
Kusamala kuchipinda kwanga
Kunena zoona zokhazokha
Kugwiritsa ntchito foni kapena kompyuta mwanzeru
Kuvomereza zolakwa ndiponso kupepesa
Zina
Chachiwiri, khalani ndi cholinga. Yesetsani kutsatira mfundo zimene mwaona kuti mukufunika kusintha. Tsatirani malangizo a m’Baibulo akuti: “
Muvule umunthu wakale umene umagwirizana ndi khalidwe lanu lakale.” (Aefeso 4:22) Mukamachita zimenezi, aliyense kuphatikizapo makolo anu, adzaona kuti mukusintha.—1 Timoteyo 4:15.
Chachitatu, auzeni makolo anu zimene mwasankha kusinthazo. M’malo modandaula kuti makolowo akufunika kumakukhulupirirani kwambiri, afunseni mwaulemu zimene mungachite kuti ayambirenso kukukhulupirirani.
Chenjezo: Musayembekezere kuti makolo anu angayambe kukukhulupirirani nthawi yomweyo. N’zosakayikitsa kuti angayembekeze kaye kuti aone ngati mwatsimikizadi kuchita zimene mwalonjeza. Zikatere yesetsani kuchita zinthu mokhulupirika. M’kupita kwa nthawi, makolo anu angayambe kukukhulupirirani kwambiri. Izi n’zimene zinachitikira Beverly uja. “Zimavuta kuti anthu ayambenso kukukhulupirira koma sizivuta kuti asiye kukukhulupirira. Panopo makolo anga anayambanso kundikhulupirira ndipo ndimasangalala nazo kwabasi.”
Dziwani izi: Mukamachita zinthu zosonyeza kuti ndinu munthu wokhulupirika kwambiri, anthu adzayambanso kukukhulupirirani kwambiri.


text:
Mutu 9
Kodi Tingatani Kuti Tizikonzekera Bwino Misonkhano?
Ngati mukuphunzira Baibulo ndi wa Mboni za Yehova, muyenera kuti nthawi zonse mumayesetsa kukonzekera zimene muphunzirezo. Kuti muzipindula kwambiri ndi misonkhano ya mpingo, ndi bwino kukonzekeranso musanapite kumisonkhanoko. Zinthu zingakuyendereni bwino ngati mutakhala ndi ndandanda yabwino yokuthandizani kukonzekera.
Sankhani nthawi ndiponso malo abwino ophunzirira. Kodi ndi nthawi iti imene mungakonzekere bwino popanda chododometsa? Kodi ndi m’mawa kwambiri musanayambe kugwira ntchito, kapena usiku ana onse atagona? Ngakhale mutamaphunzira kwa nthawi yochepa, patulani nthawi imene mukufuna kuti muziphunzirayo, ndipo musalole chilichonse kukudodometsani kapena kukulepheretsani kuphunzira. Sankhani malo opanda phokoso, ndipo muonetsetse kuti palibe chilichonse chimene chingakusokonezeni. Mungachite zimenezi pothimitsa TV, foni ndiponso wailesi. Kupemphera musanayambe kuphunzira kungakuthandizeni kuti musakhale ndi nkhawa chifukwa cha zinthu za tsikulo, ndipo zimenezi n’zofunika kuti maganizo anu onse akhale pa Mawu a Mulungu amene mukufuna kuphunzirawo.
Muzidula mzere kunsi kwa mfundo zimene mwapeza, pokonzekera kuti mukayankhe. Mukamayamba kukonzekera, muziona kaye nkhani yonse mwachidule kuti mukhale ndi chithunzi cha nkhaniyo. Mungachite zimenezi poganizira mutu wa nkhaniyo, komanso mmene timitu tamkati tikugwirizanira ndi mutu waukulu. Muzionanso zithunzi ndiponso mafunso obwereza amene akusonyeza mfundo zikuluzikulu za nkhaniyo. Mukatero, werengani ndime iliyonse ndi funso lake n’kuyesetsa kupeza yankho la funsolo. Muziwerenga m’Baibulo lanu malemba amene ali m’nkhaniyo n’kuganizira mmene akugwirizanira ndi nkhani yonseyo. (Machitidwe 17:11) Mukapeza yankho la funso la ndime imeneyo, dulani mzere kunsi kwa mfundo zofunika payankho limenelo, zimene zingakuthandizeni kuti mudzalikumbukire. Ndiyeno mukapita kumisonkhano, mungakweze dzanja kuti muyankhe mwachidule m’mawu anuanu.
Mukamakonzekera nkhani zosiyanasiyana zimene timaphunzira mlungu uliwonse kumisonkhano, mudzawonjezera mfundo zatsopano za m’Baibulo mumtima wanu, womwe uli ngati ‘chosungiramo chuma.’
Kodi mungatsatire ndandanda yotani pokonzekera misonkhano?
Kodi mungakonzekere bwanji kuti mukapereke ndemanga pamisonkhano?


text:
Kunamizirana ufiti kwachepa—Thindwa
Bungwe la anthu omwe sakhulupirira za ufiti komanso kuti kunjaku kuli Chauta la Association of Secular Humanism (ASH) lati anthu m’madera ambiri ayamba kumvetsa kuti ufiti kulibe.
Mkulu wa bungweli George Thindwa wati kuyambira pomwe lidayamba kufalitsa uthenga wolimbana ndi nkhanza zomwe anthu oganiziridwa ufiti amaona, mchitidwe wotchulana kuti mfiti wachepa.
Koma pambali potamanda Thindwa ndi bungwe lake poteteza amene akunamiziridwa ufiti, sing’anga wina ku Lilongwe wati izo akunena Thindwa ndi nkhambakamwa chabe chifukwa ufiti ndi chikhalidwe.
Thindwa wati m’madera a ma T/A 35 omwe bungweli layendamo, mafumu adasiya mchitidwe woitana asing’anga kuti adzagwire mfiti pamudzi ndipo wati ichi ndi chitsimikizo chakuti anthu adatseguka m’maso.
“Anthu akuzindikira kusiyana ndi momwe zidalili mmbuyomu pomwe anthu amangoganizira munthu kuti ndi nfiti basi n’kuyamba kumuzunza monga kumtenthera nyumba, kummenya ndi kumthamangitsa m’mudzi,” adatero Thindwa.
Bungweli lakhala likufalitsa uthenga wodziwitsa anthu za lamulo la ufiti lomwe limati munthu wonena mnzake kuti ndi mfiti kapena kunamizira kuchotsa ufiti amakhala ndi mlandu woti akhoza kupita nawo kundende.
Thindwa wati chiyambireni kufalitsa uthengawu anthu oposa 20 anjatidwapo pamlanduwu ndipo ena ambiri akuyembekeza milandu m’mabwalo osiyanasiyana m’dziko muno.
Sing’anga Moses Gwaza wa mumzinda wa Lilongwe wati zomwe akunena Thindwa ndi macheza a ana osakhwima maganizo.
Iye wati mchitidwe wa ufiti udayamba kalekale ndipo n’kusokoneza anthu kunena kuti ufiti ndi nkhambakamwa chabe.
Gwaza wati Thindwa ndi gulu la ASH sakulakwitsa kuthetsa mchitidwe wotchula munthu kuti ndi mfiti mwachisawawa koma wati pochita izi akuyenera kulemekeza chikhalidwe ndi kuvomereza momwe zinthu zilili.
“Akugwira ntchito yotamandika kuthandiza kuteteza anthu omwe amazunzika osalakwa m’dzina la ufiti, koma akuyenera kugwira ntchito yakeyi mwaukadaulo osati kupusitsa anthu, ayi, chifukwa ufiti ngosayamba,” watero Gwaza.
« Malawi elections ‘too close to call’—Afrobarometer Poll Provide option to self-boarding »


text:
ZIMENE ACHINYAMATA AMADZIFUNSA
Kodi Kukhala ndi Ulemu N’kofunikadi?
‘Palibe amene amanditsegulira chitseko, ndiye palibe chifukwa choti ineyo ndizitsegulira chitseko anthu ena.’
‘Pali zinthu zofunika kwambiri zoti ndiziganizira, osati mawu osafunika kwenikweni ngati akuti “chonde,” “zikomo” kapena “pepani.”’
‘Palibe chifukwa chosonyezera ulemu kwa abale anga. Ndife a pachibale basi.’
Kodi inuyo mukugwirizana ndi mfundo, ngakhale imodzi, pa mfundo zimene zili pamwambazi? Ngati zili choncho, ndiye kuti mwina simukudziwa zonse zokhudza kufunika kokhala ndi ulemu.
Zimene muyenera kudziwa zokhudza kukhala ndi ulemu
Zimene mungachite kuti musinthe
Zimene achinyamata anzanu amanena
Zimene muyenera kudziwa zokhudza kukhala ndi ulemu
Kukhala ndi ulemu kungakuthandizeni pa mbali zitatu zotsatirazi:
Mbiri yanu. Anthu angakuoneni kuti ndinu munthu wabwino kapena ayi, potengera zimene mumachitira anthu ena. Ngati muli ndi ulemu, anthu angakuoneni kuti ndinu wokhwima nzeru, ndipo angamakusonyezeni ulemu. Koma ngati muli wamwano, anthu angaone kuti mumangoganizira zanu zokha. Zimenezi zingachititse kuti muvutike kupeza ntchito ndiponso musapeze mwayi wochita zinthu zina zimene zingakuthandizeni. Baibulo limati: “Munthu wankhanza amachititsa kuti thupi lake linyanyalidwe.”—Miyambo 11:17.
Ubwenzi wanu ndi ena. Baibulo limati: “Valani chikondi, pakuti chimagwirizanitsa anthu mwamphamvu kwambiri kuposa chinthu china chilichonse.” (Akolose 3:14) Zimenezi ndi zoona, makamaka pa nkhani yokhudza ubwenzi ndi anthu ena. Anthu amakonda kucheza ndi munthu waulemu komanso wakhalidwe labwino. Koma palibe amene angafune kumacheza ndi munthu wamwano komanso wakhalidwe loipa.
Mmene anthu angamachitire nanu zinthu. Mtsikana wina dzina lake Jennifer anati: “Nthawi zonse ukamachita zinthu mwaulemu, m’kupita kwa nthawi, ngakhale anthu amwano kwambiri akhoza kusintha n’kuyamba kukulemekeza.” Koma zimenezi sizingachitike ngati inunso mumachita zinthu mopanda ulemu. Baibulo limati: “Muyezo umene mukuyezera ena, iwonso adzakuyezerani womwewo.”—Mateyu 7:2.
Mfundo yofunika kwambiri: Tsiku ndi tsiku timafunika kulankhula kapena kuchita zinthu ndi anthu ena. Mmene mumachitira zinthu pa mbali imeneyi zingachititse kuti anthu azikulemekezani kapena ayi. Choncho kunena mwatchutchutchu, kukhala ndi ulemu n’kofunika kwambiri.
Zimene mungachite kuti musinthe
Dzifufuzeni kuti mudziwe ngati mumasonyeza ulemu kwa ena. Dzifunseni mafunso ngati awa: ‘Kodi anthu akuluakulu ndimalankhula nawo mwaulemu? Kodi ndimalankhula kawirikawiri mawu ngati “chonde,” “zikomo” komanso “pepani”? Ndikamalankhula ndi ena, kodi ndimachitanso zinthu zina, monga muwerenga kapena kulemba mameseji? Kodi ndimasonyeza ulemu kwa makolo ndiponso abale anga, kapena ndimaona kuti ndi osafunika kuwasonyeza ulemu chifukwa ndi “abale anga”?’
Baibulo limati: “Posonyezana ulemu, khalani patsogolo.”—Aroma 12:10.
Zimene mukufuna kuchita. Lembani zinthu zitatu zimene mukuona kuti mukufunikira kusintha. Mwachitsanzo, mtsikana wina wazaka 15, dzina lake Allison, anati: “Ndikufunika kumamvetsera kwambiri m’malo molankhula kwambiri.” David, wazaka 19, ananena kuti akufunika kupewa kuwerenga ndi kulemba mameseji akakhala ndi achibale ake kapena anzake. Iye anati: “Kuchita zimenezi n’kupanda ulemu. Zimakhala ngati ukuuza anthu amene uli nawowo kuti, sindikufuna kucheza ndi inuyo. Kuli bwino ndizicheza ndi amene ndikulemberana naye mamesejiwa.” Nayenso Edward, mnyamata wazaka 17, ananena kuti akufunika kusiya kudula mawu anthu ena akamalankhula. Ndipo Jennifer amene tamutchula poyamba uja ananena kuti akufunika kuyesetsa kumasonyeza ulemu kwa anthu akuluakulu. Iye anati: “Poyamba, ndinkangopereka moni mwachidule kenako n’kupitiriza kucheza ndi achinyamata anzanga. Koma panopa ndikuyesetsa kucheza ndi anthu achikulire kuti ndiwadziwe bwino. Zimenezi zandithandiza kwambiri kuti ndizichita zinthu mwaulemu.”
Baibulo limati: “Musamaganizire zofuna zanu zokha, koma muziganiziranso zofuna za ena.”—Afilipi 2:4.
Muziona ngati pali kusintha. Kwa mwezi wathunthu, muziona ngati mukusintha pa nkhani ya malankhulidwe ndi zochita zanu. Mweziwo ukatha, dzifunseni kuti: ‘Kodi kukhala ndi ulemu kwathandiza kuti ndikhale munthu wabwinopo? Nanga ndi zinthu ziti zimene ndikufunikirabe kusintha?’ Mukatero, onani zimene mungachite kuti musinthe.
Baibulo limati: “Zimene mukufuna kuti anthu akuchitireni, inuyo muwachitire zomwezo.”—Luka 6:31.


text:
Wamatsenga amenyedwa ataputa wadiso limodzi
Mnyamata wina wochita zamatsenga mumzinda wa Lilongwe adaona mbwadza Loweluka lapitali bambo wina wa diso limodzi atamuphaphalitsa ndi zibakera.
Peter Kisyombe, wa zaka 23, adaona zakudazo atauza gulu la anthu omwe amaonerera matsenga ake mmphepete mwa mtsinje wa Lilongwe kuti bambo wa diso limodziyo amatsirikula matsenga akewo.
Anthu omwe adaonerera izi zikuchitika ati bamboyo, yemwe ochita malonda mumsika wa kaunjika ku Lilongwe amamutcha Gausi, adakwiya ndi zomwe wamatsengayo adanena ndipo adamugwira ndi kuyamba kumumenya.
Mayi Jennifer Molosi, yemwe amagulitsa zakudya mumsikawu, wauza Msangulutso kuti anyamata ogulitsa nsapato zakaunjika ndiwo adapulumutsa mnyamatayo bamboyo akumukokera kumtsinje uku akumukuntha.
“Padali zoopsa moti achipanda anyamata ogulitsa nsapato mumsikamu mwina akadamuponya mumtsinje chifukwa bambo winayo adali atakwiya koopsa uku misozi ikutuluka m’diso labwinobwinolo,” adatero Molosi.
Kisyombe adavomera kuti bambo wina wolumala diso limodzi yemwe sakumudziwa adamupanikiza ndi zibakera chifukwa adamuulura kuti ali ndi mankhwala oipa.
Iye wati akuyenda pachingwe uku atatsinzina m’matsenga ake adawona bamboyo akumukokera pansi ndipo iye adachita chizungulire n’kugwa pansi ndipo anthu omwe amaonerera adamuseka.
Mnyamatayu wati atamuyang’ana bamboyo adathawitsa nkhope yake ndipo ataponya masitepe angapo kumtsatira iye adayamba kulowerera m’chigulu cha anthu ndipo adatsimikiza kuti sadali bwino.
“Adandidabwitsa zomwe amachita ndipo ndidakhulupirira kuti adali ndi mtsirikulo. Ndidauza anthu kuti sindipitiriza zomwe ndimachitazo pokhapokha bamboyo achokepo koma ndidangozindikira ndili m’manja mwake.
“Ena adayamba kuchemerera ndewu koma ena adandilanditsa n’kukandibisa muwokala ina mumsika koma nkuti atanding’ambira malaya omwe ndidavala,” adatero Kisyombe.
Anthu omwe amachita malonda mumsika wa Lilongwe ati mnyamatayo amachita matsenga osiyanasiyana ndipo amalipiritsa kuti anthu aonere.
Iwo adati ena mwa matsengawo ndi kusandutsa zingwe kukhala njoka; kuyenda pakachingwe kakang’ono mmwamba; kumeza lezala n’kulavula singano; komanso kuvumata moto kwa mphindi zingapo n’kuwulavula ukadayaka.
Josam Fanizo, sing’anga wa mankhwala azitsamba pamsika wa Kaphiri ku Lilongweko, yemwe amadziwika kuti Doctor Muferapo, wati wamatsenga akamachita zakezo amakhala atachoka m’thupi lake.
Iye wati chomwe chimachita zodabwitsazo ndi chidude chomwe chimakhala chizimba chake.
“Kawirikawiri zomwe zimachitika n’zakuti wamatsengayo amagwiritsa ntchito chizimba chake chomwe amati chidude ndipo iye amakhala nawo m’gulu loonereralo koma anthu samuona chifukwa cha matsengawo,” akutero Muferapo.
Iye wati n’kutheka kuti panthawi yomwe chidude cha mnyamatayo chimagwira ntchito mwini wake adamuona wadiso limodziyo akuchita mankhwala ake kuti iye ayaluke.
Koma Kisyombe watsutsa kuti amagwiritsa ntchito chidude ndipo adati zomwe iye amaonetsa anthu zimakhala zoonadi koma adavomera kuti amagwiritsa ntchito zitsamba kuti zizitheka.
Adati chichitikireni ngoziyo sadachitenso matsenga akewo koma watsimikiza kuti salekera pomwepa kuchita zamatsengazo chifukwa ndi njira yomwe amasamalira banja lake.


text:
Kudzadzidwa Ndi Mzimu Woyera Pamodzi!!!
4/8/2003
Lachiwiri la m’mawa a pa 5th October,1999
Panthawi yokhala pamodzi mu Africa, kuthandizira m’chichewa, kutsiyana kwa malingaliro ndi zakumitima kwa abale.
Panopa, mbale amakamba za kukhonza kumva mau a Yesu abwino wokhala ndi Yesu kuti tikakhale akumva mau ake. Izi zili ndi zambiri zochita ndi ife pokhala kachisi wa Mulungu, pa idzi makhomo aku gehena sangatsekuke.
Baibulo likutiuza zakudzazidwa ndi mzimu woyela. Mzimu wa Yehova kukhala mwa ife ndi kutidzadza mpaka pa mathero. Ili ndi lamulo la Mulungu. Izi zithandauza kuti titha kumvera lamulo kapena ayi kuti tidzazidwe ndi mzimu. Tikudziwa pokhala mkhristu, tayenera kukhala mwa Khristu, ndi kuti Khristu akhale mw aife. Amen? Choncho nkotheka kukhala mwa khristu, koma otsazazidwa ndi Khristu. Choncho nkotheka kutsamulingalira Yesu kapena kumumvela momwe tayenera kuchitira. Mwatsoka, ili ndi vuto la a Kristu ambiri lero. Koma pali vumbulutso lochokera kwa Mulungu za momwe izi zingatsithire. Njira yake ndi yokhuzana ndi kumanga mpingo bwino, “makomo a ku gehena tsangatsekuke,” tayenera kumanga miyoyo yathu kuti anthu a Mulungu, kuyamba kuchiyambi mpaka kumathero, kudzazika ndi Mzimu—osati tsogoleri awiri kapena m’modzi, koma anthu onse a Mulungu adzazidwe ndi Mzimu.
Kuzamilatu
Ndingokuyambirani chinthuzi cha mfundo imeneyi. Tiyerekeze muli ndi ndowa ya madzi. Tinene kuti pokhala ndi ndowa ya madzi kapu ya madzi ili ndi chivindikiro pamwamba pake. Kapu ili ngati munthu yemwe ali ndi Yesu mkati mwake. Kwa munthu ameneyu kukhala mukhristu, wayenera kukhala mwa Yesu. Ndiye kapu yozaza ikhale mu ndowa. Ngati munthu ali wozazidwa ndi Mzimu, adzakhaliratu mwa Khristu, ngati muli mphyeya mu kapu, idzakhala pa mwamba. Ngati sitili odzazidwa ndi Mzimu Woyera, ngati munthu, tayenera kukhala mwa Khristu ndi kupulumutsidwa, koma sitingaze mene mwa Yesu. Paulo alembera ku mpingo wa ku Agalatiya (Ch4), “Ndili mukuwawa wa kubereka mwana, pamene ndili pafupi kukhala ndi mwana. Ndikumva kuwawa kwa kubereka Yesu apangidwa.” Amalembera kwa anthu amu mpingo waku Galatiya amene adali wopulumutsidwa kale (zikunena za izi mu chapter 3:. Mudali kufooka kwakukulu mu mpingomu, choncho. Tsadali khristu wokhazikika mwa iwo. Adali ndi mphyeya mwa iwo, pweya wa dziko, koma osati khristu. Sono adayanjana pamwamba. Iwo tsadazame mu mzimu wa Khristu. Chifukwa tsadali pawokha, wozazika ndi Khristu, tsadamire mwa Khristu.
Aroma 12:1-2 akutsindika kuti mwa kudziwa zabwino, chifuniro chabwino ndi changwiro cha Mulungu kuti timumve Mulungu ngati munthu, tidzazidwe “Pantchito za dziko.” Titsakonde zomwe dziko limakonda. Titsakhale ndi malingaliro a dziko kapena kukhula monga momwe arankhulira. Tisinthe manja athu mosiyana ndi a dziko. Timwaze ndalama mosiyana ndi momwe a dziko amamwazila nthawi yawo ndi ndalama. Mulungu anati kupembedza kwithu kwa uzimu kutsakhale ngati kwa dziko mu zovuta zilizonse. Mulungu adati kuti tikhale akusandulika, ngati kuchokera ku caterpillar kupita ku butterfly, mwa mau a Mulungu. Ndiye tikhoza kumva Mulungu “Ndiye tikhoza kudziwa zabwino chifuniro chabwino ndi changwiro cha Mulungu.” Ngati tili ndi zina zamudziko mwa ife, m’malo mwa kusandulika kwa mau a Mulungu, tidzayanjana pamwamba. Ngakhale tingakhale mwa Kristu ndi ku pulumutsidwa, sitili ozama mu cholinga cha Mulungu.
Tikufuna M’modzi ndi Nzake
Cholinga cha mpingo ndi chothandiza aliyense kudzazidwa ndi Mzimu Woyera, sono tikhoza kuthandizana kuchotsa dza mudziko mu miyoyo yathu. Ku Hebrews 3 akuti, “Tayenera kuuzana ndi kuthandiza ndi kuchenjezana wina ndi mzache tsiku lililonse kuti patsakhale modzi mwa ife amene adzachite manyazi ndi kukanidwa. Baibulo likuti tiyenera kuthandizana tsiku ndi tsiku. Tichoke mumanyumba mwathu ndi kulowa mumiyoyo ya ena, mu malo ogwilila ntchito ndi mu ma nyumba mwa azizathu. Tayenera kuthandizana kuti tisakhale adzichito chito za dziko. Anthu ena mati, “ndili ndi ubale wawo ndi Mulungu wawo.” Izi sizomwe Baibulo likunena. Baibulo likuti “langidzanani wina ndi zache kuti pasadzakhale okanidwa ndi wotsalandilidwa.” Baibulo likuti ndife a nsembe awokhulupirira ndipo tayenera kuthandizana wina ndi nzake kuti tikazazidwe ndi Mzimu Woyera. Timagwiritsa ntchito mphatso zomwe zili mkati mwa ife kuthandiza ena kuti adzaze ndi Mzimu Woyera. Membala wina aliyense wa mpingo athandize membala nzake kumpingo.
Izi ndi zinthu zosiyana momwe Anthu ambiri pa dziko lapansi amangaira pamodzi cikhristu. M’mayiko ambiri, anthu amabwwera pamodzi pa tsiku la sabata ndi pa misonkhano. Momo amakhala ndi “Mumpingo yambiri padziko la pansi kulibe kuti dziko liti, Anthu amabwera pamodzi pa sabata ndikukhala mumizele. Ndiye akulu .——akulu (anthu oyera) amabwera kumbuyo kwa anthu ndi kuyambitsa mapologalamu. Koma izizi simomwe Baibulo limanenera ayi kuti cikhristu cimakhalira choncho. Tili nayo, mmayiko yosiyana siyana, momwe tamangira mpingo molakwika mudzankha zoposa tusauzande (2000) mdzaka zapitazo.
Chifukwa chiyani tamanga molakwika mpingo chonchi? Chifukwa mamangidwe ache amangidwa ngati a chipangano cha kale, momwe akulu a sembe ali momo ndipo anthu ambiri ali momo kuwonerera. A Levi (wasembe) amapeleka sembe za anthu onse. Iyeyo amakhala mu nyumba ya Mulungu wa padera dera amene amawathandiza anthu kuti amudziwe Mulungu. Ichi ndi chabwino ngati inuyo munakhalapo zaka thusauzande (2000) kumbuyoku ngati ife tifuna kukhala a Kristu osati Ayuda, ndiye timange ngati Akhristu AMEN? Tamanga molakwika chikristu mumayiko wosiyanasiyana koma, Mulungu alikubwezeretsa tsopano mpangano la tsopano Mchikristu mudziko lonse la pansi.
Ufumu wa Ansembe
Mpangano la tsopano anthu onse a Mulungu aynera kukhala a sembe kwa wina ndi mzake. Chikumbu kumbu cha Mulungu si cha kuti munthu ozozedwa modzi azilamulira mapologalamu ayi. Mawu a Mulungu akunena kuti Yesu anakwera kumwamba mwamba ndipo anapeleka zipatso pa anthu ake, anapanga ufumu wa ansembe. Iye anayika gawo limodzi la iyi mwini pa anthu ake kuti iwo ndi woona osandulika ang’ono ndi akulu.
Ndi chifukwa chake amafuna mphatso ya wina ndi mzake. Timafuna mphatso zonse Yesu. Pali mphatso zambiri—mbiri chifukwa zonse Yesu anadzithira pa banja lake (mpingo). Ichi ndi chifukwa chake Yesu anati, tonse tili a mbale wina ndi mzake sitifuna ife, mtundu modzi kapena mphatso yimodzi yizimilira patsogolo pathu nthawi zonse. Izizi sitizalora kuchitika pakati pathu. Onse amene osindidwa oona ake ndipo okhala mkati amakhala a kulimbika mmoyo wawo nthawi zonse kwa wina ndi mzake ndipo kuwonesetsa (Aheb 3:12-14) kuti onse ndi a sembe.
Mtima wa Mulungu, mpatso yanu yikale yanga komanso mpatso yanga yikhale yanu. Yesu amatero, “Musamuche wina mw ainu wamkulu, Revelande, Mbusa, kapena wasembe” ngakhale kwa ophunzira ake aja asanu ndi awiri, iye anati “inu nonse muli a mbale,” ngati chiri choona kwa Petulo ndi Yohani nditi ndi choonadi kwa ife tonse Ameni. Mphatso zimene zili mkati mwa ambale ndidzo gawo la Yesu. Ngakhale ana ali nadzo mphatso zimeneso ndi gawo la Yesu. Mphatso zonse zimafunika pa moyo wathu. Ife tonse ndife ambale. Izi ndi zomwe Baibulo limanena.
“Inde lero a mbale, ngati mumbwera pamodzi, pali wina ali mawu achiziwiso, yimbo, kapena vumbulutso,” izizi ndi zomwe kawiri kawiri mawu a Mulungu amanena ku 1 Akorinto 14, “Ngati mumbwera pamodzi, ambale, aliyense ali ndi mawu a chiziwitso, yimbo, vumbulutso kapena uneneri.”
Ngati timakhala choncho, ngakhale osakhulupirira amagwera pamaso pake ndi kulira, nanena, “Mulungu ali pakati panu.” “Ngati vumbulutso lavumbuluka kwa munthu wa chiwiri ndiye WOYAMBA ASIYE NDI KUKHALA PANSI!” Ichi chi ndi chimene chimathandauza ku 1 Akorinto 14. izi zisimaoneka kawiri kawiri ndi amanena “amakonda kukhala oyamba, amakonda kukhala olamulira komanso kuonesetsa ngati “iwo ndi auzimu eni eni. Ndi kutenga ndalama za oyera mtima.
Ife tiyenera kukhala ufumu wa a sembe. Ife tiyenera kumangilidwa wina ndi mzake tsiku liri lonse. Ngati sitimangirilana, Baibulo likuti tizaumitsidwa ndi kunamidzidwa. Chikumbu kumbu chathu chizamangiriridwa. Ife tidzazakhala kuyerekedza! Kutengeka ndi zinthu zonse zimene zimaoneka zochimwa kumoyo wanthu. Ngati sindingapeze anthu ambiri ozipeleka otsatira a Yesu kukhudziwa ndi moyo wanga tsiku ndi tsiku ndi ena Sali okhudzidwa ndi moyo wanga ndiye kuti tidzakhala ounotsidwa mitima ndipo sitidzadzidwa choonadi. Izi ndi zimene Baibulo limanena nthawi zonse. Tiyenera kukhala mu moyo pamodzi kuthandizana tsiku ndi tsiku. Ngati mukufuna kutsutsa baibulo ndi kunena kuti siloona, ndiye kuti mudzayamba chipembedzo chanu. Anthu ambiri ali mu chipembedzo chotero. Koma nonse a inu mwasonyeza pa kuzipeleka kuti muchita chilichonse cha Yesu. Choncho tiyeni tipite kukwera pamodzi ndi iye tsopano!
Tsiku Lililonse
Yesu akumanga mpingo wake umene makomo a ndende sadzaulaka. Yesu akubweletsa mphatso kuchokera kwa anthu ake ndikulora iwo kuti akhale ansembe tsopano—osati msonkhano, koma tsiku ndi tsiku. Baibulo limati ululani machimo kwa wina ndi mzake ndi kupemphererana wina ndi mzake kuti muchilitsidwe. Tadikilani kodi anthu onse a Mulungu amachita zimenezi? Ndi liti lomaliza kuwulura machimo anu kwa mbale kapena mulongo. Kodi mukufuna kuchilitsidwa? Kodi mukufuna mphamvu ya Mulungu mu moyo wanu? Baibulo limati lapani machimo anu kwa wina ndi mzake. Chifukwa chiani sitipanga? Sitipanga izi kwa nthawi zonse chifukwa timaopa. Sitipanga chifukwa cha miyambo ya anthu imene yatimeza ife. Taleka kukhala woyenerera chifukwa cha kuzikonda. Mulungu akuti kwa inu ndi ine. Titsegule mitima yathu kukhala ozichepetsa ndi wofewa. Kuwulura machimo kwa wina ndi mzake tsiku ndi tsiku ndi kupemphereeana kuti tichiritsidwe.
Iyi ndi imodzi imene timathandizira wina ndi mzake kudzazidwa ndi Mzimu Woyera. Timatsegula mitima yathu kuchengetana wina ndi mzake tsiku lililonse. Tsiku ndi tsiku kuti pasaoneke wowumitsa mitima kapena kunyengedwa. Atero Ambuye, Mulungu wanena kuti tiyenera kutsegula moyo wathu kwa wina tsiku ndi tsiku, tsiku lililonse ngati tizamanga munjira yotere yokumanirana pa Mulungu ndiye kenaka tipita ku nyumba zathu ndi kukhala mosiyana ndi mabanja. Tidzakhala osamvera Mulungu.
Mulungu walankhura momveka bwino pamene tingayendere pamodzi ndi kuthandiza wina ndi mzake kudzozedwa ndi Mzimu Woyera. Mulungu anati, “thandizanani wina ndi mzake tsiku ndi tsiku.” Mulungu anati, “Tikuika mzimu wanga ndi mphatso mkati mwa inu ndiye taya moyo wako chifukwa abale tsiku ndi tsiku.” Mulungu anati, “lapitsanani machimo anu kwa wina ndi mzake tsiku ndi tsiku.” Mulungu anati, “Tengelelani zothobwetsa ndi kukwaniritsa lamulo la Kristu.”
Muntha kuona kuti ndi chinthu chochitika tsiku ndi tsiku. Mungatenge bwanji zobvuta za munthu wina mu msonkhano kukwaniritsa lamulo la Ambuye tiyenera kutengelana zobvuta za munthu wina. Nanga zothodwa zimenezi zili kuti? Kodi zili ku misonkhano wa Mulungu? Ai, zobvuta zamoyo zimapezeka ndi ana athu, ndi akazi athu ndi amuna athunso mu zintchito zathu. Zobvuta zamoyo ndi pamene chisilamu kapena chipembedzo chonama ndi mabanja athu a thupi atida ife chifukwa choti tabwera kwa Yesu. Amaswa moyo wathu ndipo sitidziwa chimene tingachite. Tikufuna inu kuti mundithandize mabvuto anga pamene mwana ali odwala. Sindifuna kumva uthenga wako lamulungu singapite kumeneko pamene mwana wanga adwala. Sindifuna kumva nzeru wako yozama ndi kulankhura kozama ngati sungathe kundithandiza pamene ndili ndi mabvuto ndi mkazi wanga. Ndi chochitika tsiku ndi tsiku sizokhudza misonkhano ai. Kutengelana zothobwetsa tsiku ndi tsiku ndi kukwaniritsa lamulo la Kristo.
Tamanga molakwika mpingo mu mayiko ambiri kwa zakanso zambiri. Mulungu ali kuitana tsopano anthu amene ali ndi kulimbika ndi kuzichepetsa ndi kuzipeleka yekha kuti imangidwe bwino. Ngati tidzamanga nyumba ya Mulungu kusata maonekedwe amene anaikidwa. Makomo a ku Hade imene ndagwira. Mudzachita, Atero Ambuye. Tikaona monga Yesu pamene adali kuno. Yesu sanangokamba chabe ai. Anakhala moyo Yohane 1 amatero “Moyo ndipo unasanduka kuunika kwa anthu.” Ndi chonchoso mpaka lero moyo wa tsiku unasanduka kuunika kwa anthu. Ngati tikufuna anthu kuti aone chikondi cha Mulungu ndipo ngati tifuna kuti abwere kwa Yesu mmalo mwa ndalama ndi mphamvu ya chisilamu, ngati tikufuna kuona anthu ndi kunyada kwawo. Tiyenera kukhala mu moyo wa Yesu pamodzi tsiku ndi tsiku.
Mbali ya Aliyense
Talankhula zokhala ngati kapu ya madzi yodzadza ndi kulowa mwa Yesu. Tingalankhulenso za chinthu mpika wa mbatata ndinso mapika wa chimanga chosatongola umu ndi mmene tamangira mpingo kwa zaka 2000 zapitazi anthu amabwera onse pa lasabata monga anthu okhala ngati mbatata kapenanso monga chimanga mtima wa Mulungu suli mu mphaka wa mbatat kapenanso aliyense payenkha mu mphaka pamodzi kwa masiku awiri limodzi, kapena atatu pasabata. Pokhala mu nyumba mnalowa chipembedzo mopembedzelamo si mwabwino ngati sitingathe mitima yathu ndi mmene tingagwirile wina ndi mzake tsiku ndi tsiku. Msonkhano pawokha sumangitsa kuti ndi mpingo wa mbaibulo ai. Uku ndi kumene mbaibulo amati malo ophunzitsilamo mphika wa mbatata pa yekha payenkha si mpingo. Mungathe kuponya mbatata zonse kapenanso zimanga zonse mu mphika lamulungu lililonse komabe sukhala mpingo simpingo ai. Mpingo woona umafanana ndi mphika wa mbatata zosenda ndi chimanga chosendedwa ndipo simakhala zofanana. Monga zimodzi mongaso okhala amodzi mu chikhulupiriro. “Mtima umodzi moyo umodzi, onse pamodzi ndi machitidwe amodzinso. Angakhale ndife ambiri koma ndife mmodzi kubatizidwa ndi Mzimu mu thupi limodzi pamene wina sanganene kwa mzake sindifuna iwe mpaka nthawi yina sabata ya mawa.
Mphika wa mbatata yosenda kapenanso chimanga ndi moyo wanu kukhala mbali ya mbali ya ine ndi moyo wanga kukhala wa ine. Pamene til amodzi monga Yesu ndi Atate ali—pamenepo ndiye mpingo wowona ena angapulumutsidwe inde popanda moyo umenewu koma sakupindula kwa Yesu pa msonkhano. Powonetsera kudziko za mphamvu yake ndi moyo. Ndidzamanga mpingo umene makomo a ndende. Sangathe kuwononga! Pokula msinkhu, kwa ana ndi akazi anu ndinso okhala nawo pafupi ndi ena olumikizidwa ndi kulukidwa pamodzi. Umenewu ndi mpingo mu pulani ya Mulungu.
Pamene moyo wanu uli mbali ya moyo watsiku ndi tsiku pamene mphatso yanu uli mbali ya ine ndi mphatso yanga ndi mbali yanu tsiku ndi tsiku. Pamene ndiulura machimo kwa inu ndipo mukuulura machimo kwa ine ndipo tipemphererana wina ndi mzake kuti tichilitsidwe. Pamene mundidziwa ine koposa choncho mungathe kuwona kuchokera mu maso anga kuti ndawaidwa moyo ndipo muli kunditengera zothodwa—Ndi pamene mpingo udzayamba kukhala mpingo wa Yesu. Yesu anati umu ndi mmene (Asilamu, Amboni za Yehova, Amarmori ndi onse woofooka ndi othentha chabe mu chipembedzo) adzadziwa kuti chikristu ndi chochokera ndithu kumwamba. Onse adziko adzadziwa kuti tili a iye pamene tikondanilana
Mungathe kunena za mwazi wa Yesu ndi mau a Mulungu koma mpaka mutayamba kukhala ndi moyo wokondana wina ndi mzake ndiye kuti odzangokhala mau chabe. Ngati dziko lidzaona ife kukondana wina ndi mzake chifukwa choti moyo wathu wataika pothandiza wina ndi mzake ndiye kuti moyo wa Mulungu ndi mphamvu idzakhala ya mphamvu koposa. Mukumizidwa ndi mu mphamvu (ndipo tidzapachitikidwa ndi kudedwa, kunamizidwa monga mwa Yesu analankhulira!).
Atate akonda mwana ndipo tidzayamba kuoneka monga mwana kuwala monga nyenyezi zakumwamba. Mudziyikidwa pamwamba pa Phiri umene sangathe kubisika. Ameneyo ndiye Yesu ndi cholinga cha mkwatibwi wake, mpingo sitingoyenera kukhala owonera chipembedzo ndi kunena mau ena tiyenera kusiya kukhala mu mipando monga zidoli kumvetsera kwa wina ali kulankhura. Tiyenera kuti tikhudzidwe kwatunthu mu miyoyo mozama ya azanthu tsiku ndi tsiku abale pakati pa abale. Izi simsonkhano okha koma kupeleka mitulo kwa ine ndiponso ine kwa inu tsiku lililonse mu zinyumba zathu ndi muzintchito kumunda ndi kubanja athu izi zimafunika kusintha mmene mumagwilitsira nthawi yanu ndipo musinthe zinthu zimene munazitenga kuti ndi zoyambilira mu moyo wanu ndi kutero “Thangani mwapeza ufumu wa Mulungu.”
Banja Lenileni!!
Yesu anati ngati mupeleka moyo wanu ndi kukhala mkristo mudzakhala ndi amai ambiri abale ambiri ndi alongo ochuluka kuthandauza kuti mgwilizano wopambana ndi zimene baibulo limathandauza za chikristo! Mudzakhala ndi chiyanjano amene ali pafupi monga mai ndi mwana kapena mbale ndi mlongo pamodzi pafupi—pafupi molumikizana chibale. Sanati abwenzi ambiri kapena otizungulira ambiri Yesu anati mpingo ndiwo zana la mgwilizano umene uli olumikizana monga mai kwa mwana wake.
Mai wabwino amamva kulira kwa mwana wake ndipo amamva kulira kwa mwanayo pamene wabvulala kapena pamene ali ndi njala. Awa ndi kulira kosiyana amadziwa kulira kwa mwana wake molumikiza—zonse zokhudza za mwana wakeyo. Yesu anati mu mpingo wanga woona mudzakhala ndi ubale ochuluka “wolumikizana mongaamai ndi mwana mudzatha kuwona mu maso anga, ndinso ndizatha kuwona mmaso mwanu pamene mwatopa muli ndi njala, mwakwiya ndi pamene odandaula izi siza msonkhano ai sichoncho kodi? Siza lamulungu mmawa mukulalikira, sinchoncho kodi? Simsokhano wolalikidwa lamulungu mwamva kodi? Koma moyo wa tsiku ndi tsiku pamodzi monga amai ndi mwana wake.
Mai kodi angakhale ndi mwana wake lamulungu lokha basi akhoza kukhala mai oipa, sichomwecho? Chidzachitike ndi chiani ndi mwanayo? Mwanayo adzafa. Izo ndi zimene zachitika ndi akristu ambiri tamanga molakwika kwa nthawi yaitali ndi munthu olalikira ndipo ena tonse kumangomvetsera ndi kumaimba ndi kuvina ndi kupita kumudzi ndikukhala ndi moyo wosiyana chifukwa cha ichi ana ambiri afa ndipo amai ambiri asweka mitima yawo.
Cholinga cha Yesu pa mpingo wake ndi kukhala amai ambiri abale ambiri ndi alongo ochulukanso. Malo athu ndi zokhala nazo ndi nthawi ndi ndalama sizathu ayi, ifenso si a ife tokha. Tinagulidwa ndi mtengo wamkulu ndi mwazi wa Yesu ndiye timapanga chiganizo kuti tisankhalenso ndi moyo wathu pokhala mu moyo wa wina ndi mzake tsiku ndi tsiku AAH ndatopa ndikuganiza zopita kukagona Ai pita kukakumana ndi kukonda ambale ako gwira ntchito pamene kuli masana usiku ubwera ndipo palibe chochita. Ndikuganiza zochita zimene ine ndizikonda. Bweletsani mbale kwa ine ndi abale enanso ambiri chitani ndi anthu ena chabwino tiyenera kupita ku msika. Ndilibe nthawi yokhalira ndi abale kapena alongo atengeni onsewo. Ndipo chitani nonse pamodzi ndipo mumodzi. Ndipo njiramo mudztha kudziwa zosowa za zimene afuna ndi zinthu zimene zili zofunika kwa iwowo chifukwa ndinu okhuzidwa ndi moyo wanu ndipo sika ndi muzochita osati mphatso yathu yokha imene ili yokha-yokha. TONSE tili ndi mphatso ya Yesu ndikuonetsera moyo wake. mngelo anati “pitani nonse ku misika ndi kuuza wina aliyense za moyo wa TSOPANOwu umene muli nawo wa Yesu! Izi ndi zimene anthu onse adzadziwa. Pakuona kuti muli KUKONDANA WINA NDI MZAKE!” moyo unakhala (ndipo unakhala) kuunika kwa anthu.
Ngati tidikira mpaka kutha ntchito yathu yonse ithe kuti tikhale banja, sitidzakhala banja. Banja limapanga zinthu zonse pamodzi. Kuchapa zobvala zathu pamodzi ndi kupita ku msika pamodzi. Kuyenda pamodzi ndi kulankhura machimo kwa anthu za Yesu. Pamene tili tonse pamodzi timaulura machimo kwa azanthu timati, mlongo mungathe kundipemphelera? Ndili wotopa ndi ana anga ang’ono ndiponso ndakwiya ndi mwana wanga wa ng’ono dzulo. Ndafunsa Mulungu kuti andikhululukire komanso ndikufuna kuti andikhululukirenso kapena mb’ale kodi mungakhululukire di kundipemphelera ndinali ku ntchito ndipo ndinakwiya ndi wina amene amafuna kundinamiza ndipo ndinalankhura mau oipa kwa iye. Ndinapita ndikumufunsa kuti andikhululukire ndipo ndili kuwulura machimo anga pa iwe. Choonde mungathe kundikhulukira ndi kundipempherera ndikuti ndingakhale olimba zonse. Inde ilipo nthawi imene timafunika kukhala patokha ndi kupemphera mu seri ndi kukhala ndi nthawi ya wekha ndi zinthu zina. Koma pena pake tataya moyo wa Yesu umene umatikhalitsa pamodzi. Mphaka Yesu anatenga abale atatu ndi iye pamene anapita ku Geshemane mmunda uja pa nthawi yowawitsa ya moyo wake. ndi ifenso tichite choncho. Aliyense amene amati ndi wake wa iye ayenera kuyenda monga iye anayendera ndi chabwino ndi chopambana chimene chataika mu njira ya makona mu nyengo ya kutanganidwa Nu Clear. Kuzikonda ulesi ndi kunyada. Tiyeni tilengeze Yesu kuti dziko lidziwe ndikuti tikule msikhu.
Titsegule Mitima Yathu
Ichi ndicho chifungulo chenicheni. Ife tiyenera kutsegula mitima yathu ndikulora anthu ena alowe m’mitima yathu. Ichi ndi chofunikira kwambiri. Palibe njira ina yozungulira ichi. Ife tiyenera kutsegula mitima yathu kwa wina ndi mnzake kuti Yesu akhonze kulowamo ndipo abale ndi alongo athu akhonze kulowamo. “Ufumu wa Mulungu siuli pano kapena apo,” Yesu adatero “Ufumu wa Mulungu uli mwa inu.” Ngati inu ndithudi mufuna Ufumu wa Mulungu, sikungokhudza kukhulupirira zinthu zoona kapena kupita ku misonkhano. “Ufumu wa Mulungu siuli pano kapena apo; uli mwa inu.” Ichi chitanthauza kuti ine ndifuna Ufumu wa Mulungu, ndiyenera kulowa mwa inu ndi mmene Ufumu wa Mulungu uli. Ichi chitengera kulimbika mtima, kudzichepetsa ndi kumvera. AMEN? Ife tiyenera kukhala osakanizana osati osiyana. Ife tiyenera kukhala zana la amai, alongo ndi abale—osangoti zana la abwenzi abwino.
Ngati ife tidzayamba kukhala munjira iyi kwambiri ndi kwambiri tsiku lililonse pamodzi—————ngati ife tidzatuluka m’nyumba zathu ndi kulowa mumitima ndi miyoyo ya anthu ndi kuwalandila iwo m’mitima ndi miyoyo, ndiye kuti ife tidzaona mpingo moti makomo a ndende sadzaulakanso konse ayi! Ife sitidzafuna zigawo zonse zongopangilapozi za Baptist, Pentekositi kapena Nazarene. Ife sitidzafuna zigawo zonse ayi chifukwa Yesu adzadzadza ife! Ife tidzaona ulemerero wa Mulungu ukutsika mu miyoyo yathu munjira yodabwitsa. Ife sitifuna zizindikiro zonse izi tsopano.
Tsopano anthu adzadzidwa ndi mzimu Oyera onse a iwo, ndipo ife tidzamizidwa pamodzi mwa Khristu.
Ife taona zotsekeredza izi zikugwetsedwa pansi mu malo ambiri. Mpingo umene ife tili mbali uli ndi anthu ochokera kwambiri za umoyo zosiyanasiyana zambiri amene ayika mbirizo pambali chifukwa choti agwa m’chikondi ndi Yesu, pamodzi, ndipo ife tili kuthandizana wina ndi mnzake kukula kukhala ngati iye tsiku lirilonse. Khalani ndi masomphenya awa pa mzinda wanu. Yesu afuna anthu AKE kuti akhale AMODZI. Ife sitikhala amodzi chifukwa tapanga chisankho kutaya ziphunzitso zathu. Ife tidzakhala amodzi pokhapokha pamene tapanga chisankho kutaya machimo athu. Sikuti ndi aliyense AFUNA ichi—koma INU mukhonza kukhala kapena kufa chifukwa cha icho!
Ufumu Kulandidwa Zida?
Tangoyeserani padali mafumu awiri—mfumu yabwino ndi mfumu yoyipa. Mfumu yabwinoyo idali ndi mphamvu kwambiri kuposa mfumu yoipayo. Ankhondo a mfumu yabwino adali ndi zida zimene zikadagonjetsa mfumu yoipayo. Zida izi zidali za mphamvu yoposera. Mfumu yoipayo idadziwa kuti siyingaime kulimbana ndi mfumu yabwinoyo. Tsono mfumu yoipayo idaitanitsa msonkhano wa akulu ankhondo ake.
Iye adati, “ine ndili ndi njira zitatu.” Ife sitingalimbane ndi zida izi, tsono tiyeni choyamba tinyengerere gulu la nkhondo la mfumu yabwino kuti iwo safunika kuphunzira kumenya nkhondo ndi zida zao. Tiyeni tipange iwo azingokumana pamodzi ndi kungoyankhula zokhudza zida zao. Atsogoleri awo akhonza kuyankhula zokhudzana ndi kudabwitsa kwa zida zao. Iwo azimva bwino zokhudzana ndi zida, koma iwo ayiwala za mmene angadzigwiritsire ntchito izo.”
“Nayi njira yanga ya chiwiri. Ife tidzagawa gulu la nkhondo la mfumu yabwinoyo. Ife tidzazala mbeu ya chigawanikano pakati pao. Tsono kenako, mmalo mwa gulu la nkhondo limodzi, iwo adzakhala ndi timagulu tating’ono tokwana zana limodzi. Iwo sadzadziwa m’mene angamenyere nkhondo pamodzi. Ife tidzawagawa iwo ndi kuwagonjetsa iwo.”
“Nayi nira yachitatu. Ife tidzanyengerera gulu lankhondo la mfumuyi kuti alore wina aliyense kulowa nawo gululo. Ife tidawauza kuti gulu la nkhondo lalikulu ndi laulemerero ndikuti aliyense amane ali ovomera kuvala uniform akhonza kulowa nao. Ife mwachinsinsi tidzatumidza ena mwa asilikali kukalowa nawo gululo. Motero, iwo adzakhala ndi zida zamphamvu koma sadzadziwa kugwiritsa ntchito iwo adzakhala ogawikana pa wina ndi mnzake. Ndipo gulu lao lidzadzaza ndi anthu amene ali opereka ulemu kwa ine, mdani wao.” Munjira iyi, mfumu yoyipa idali ndi kuthekera kolimbana ndi mfumu yabwino.
Umu ndi mmene zachitikira mu mpingo. Nyimbo zili bwino, monga momwe tayimbira—Mwazi wa Yesu siudzataya mphamvu zake. Mau a Yesu sadzataya mphamvu zake. Dzina la Yesu silidzataya mphamvu zake. Izi ndizo zida zathu. Satana angayime kulimbana ndi Dzina, mwazi ndiponso Mau a Yesu. Koma mpingo wa Yesu wataya mphamvu zake. Mmalo mwakukhala akhulupirira a unsembe, ife tasanduka omvera ndi ochita a ndondomeko (pologramu). Ife tayiwala mmene tingagwiritsire ntchito Dzina la Yesu, Mwazi wa Yesu ndiponso Mau a Yesu. Ife tili okhutitsidwa ndikungokhala pamodzi ndi kumamvera kwa wina wake akuyankhula zokhudza zinthu izi. ife tilinso ogawikana wina ndi mnzake. Pali mazana a mipingo, wina uliwonse ndi miyambo. Ife talola migawanikano iyi kuima mnjira yathu ife tisagwirizane pamodzi ndi kumenya nkhondo ndi mdani. Ife takhalanso auchisayero. Anthu ambiri mmabwalo achipembedzo samudziwa ngakhale Yesu monga Mpulumutsi ndi Mbuye wawo. Iwo ali osokonezeka. Iwo akuganiza kuti amamudziwa Yesu, koma iwo siali choncho ngakhale pang’ono, chifukwa iwo sadapereke moonadi miyoyo yawo kwa iye.
Umboni Wa Moyo Wa Yesu
Tsono mu mnjira zonse izi mpingo watwya mphamvu zake koma Yesu adanana kuti mpingo umene iye amangaudzakhala wakutheker kugonjetsa makomo a ndende. Chimene ife takhala tikuyankhula lero ndi yankho la vuto ili. Ngati ife timanga mnjira ya Mulungu, ife tidzakhala woyera. Osati chifukwaife tili a bwino, koma chifukwa anthu ambiri akutithandia ife tsiku lililonse. Iyi ndiyo njira ya Mulungu, Ngati ife timanga mnjira imeneyi , ife tidzayanjanitsidwa mu umodzi. Ndipo ngati timanga mnjira iyi, membala aliyense adzagwiritsa mphatso yake pochitira ubwino onse. Ife sitikhala womvera chabe, ife tidzakhala asilikali, ndipo Banja la chikondi. Banja loona, kutengera kwa Yesu mu Marko 3:33-35 iyi ndiyo njira imene mpingo wa Yesu ukhonza kutengeranso mphamvu zake.
Ife tinakwera kuno mumatola mmawa uno. Oyendetsayo aamanena, mukuwawa, kuti chisilamu chakhala chikutenga mphamvu mu dziko muno. Chabwino, ine ndekha sinditsamala kuti wina ali ndi nambala yambiri. Chimene ine nditsamal ndi choti, padzakhala umboni wa Yesu khristu pa dziko ili. Umboni womwe ndi woyera, umene ndi wa mphamvu ndi umene uli ndi mphamvu yogonjetsa satana mmiyoyo ya abambo,amayi ndi ana. Ichi chikhonza kuchitika pokhapokha ngati mpingo wa Yesu ungatengeso mphamvu zake.Ife tiyenera kuthandizana wina ndi mzake. Ife tiyenera kumanga miyoyo yathu pamodzi, tsiku lililonse. Ngati ife tizakhala mnjira iyi, diye kuti dzina la Yesu lidzatengedwa mu ulemu wa pamwamba.Anthu adzayamba kunena kwa ife, “Tiudzeni ife za Yesu ameneyu amene inu mumudziwa”. Apa ndipo pothera pathu, ngati ife tidzakhala ndi kulimbika mtima kuti tiumange njira iyi. Ameni?
Chotsani Dengu Pa Chomera
Aheberi 3 amanene kuti ife tiyenera kulimbikitsana wina ndi mzake tsiku lilonso. Ife tiyenera kuchenjedzana wina ndi mzake tsiku lilonse.Ife tiyenera kuthandidzna wina ndi mzake tsiku lilonse ndi ana athu ani akazi athu ndi ntchito zathu mminad mmisika——kutithandizana winw ndi mzake siku lilonnse. Aheberi 3 amatiamapitilira kunena kuti ngati ife sitipanga achi, ndiye kiti dzinthu ziwiri zichititka. Ife tidzasanduka ouma, ndipo ife tidzaputsisidwa. Ngati inu muli ndi chikho cha madzi ndipo mukuthira madziwa pa nthaka yofewa, nthaka yofewayo imamwerera madziwo. Koma mukathira pa mwala youma madziwo amangoyenderera pa mwamba. Nthaka ndi yofewa ,mwala ndi wouma. Mwala ndi wouma sungalandire. Ngati ife sitikhalirana ndi wina ndi mzake tsiku lilonse monga Aheberi 3 afotokonzera, ife timauma. Mau a mulungu, sangalowe mmtima yathu, iwo sangalowerere. Mtima wathu watsanduka ouma.
Ife tidali chabe mdzinda wina wamtunda wokwana milingo zana limodzi kuchoka pano, pafupi ndi nyanja. Nthaka ya mfupi ndi nyanjayo ndi yofewa, chifikwa madzi nthawi zonse ali pa iyo. Kutali ndi nyanjayi, nthakayi siiyandira mvula yambiri ndi youma. Ife tiyenera kukhala mwa wina ndi mzake tsiku lililonse kapena ife tiuma. Ife sitingamve Mulungu. Ife sitingakule. Ngati inu mutenga chomera ndikuyika pansi pa dengu, chomeracho chidzafa. Chomera chimafuna kuwala. Monganso ife!n kuwerenga ma Baibulo sikokwanira. Kukhala nawo mitsonkhano pa sabata sikokwanira. Monga mbewu pansi pa dengu, ife tikhodza kufa. Timafuna kuwala. Pamodzi tikhala mnjira iyi. Ife timagawirana kuwala pa wina ndi mnzake. Popanda kuwala kumeneku, tifa. Popanda kuwala kwa wina ndi mnzake mu miyoyo athu tsiku lirilonse, ife timauma.
Chinthu chachiwiri chimene chimachitika ndichakuti, ife timaputsitsidwa. Ichi chitanthauza kuti sitidziwa kuti ife ndiouma. Ife taputsitsidwa. Ife tikuganiza kuti tili ofewa, koma ndife ouma. Ife timakonda kuyimba ndipo timakonda nthano za mBaibulo. Ife tikhozanso kukonda kuyankhula zambiri zokhudza Yesu. Koma ife tili ouma ndipo ife sitikudziwa ichi, chifukwa abale samatithandiza ife kukhala ofewa tsiku lirilonse. Ichi ndi choopsa kwambiri! Ngati munthu ali wakhungu, koma iye aganoza kuti ndi ondetsa wabwino wa basi, sichoncho?! Icho ndi choopsa!
Munjira yomweyo, ife tikhoza kuputsitsidwa. Popanda kuwala kwa anthu a Mulungu mu miyoyo yathu tsuku lirilonse, sikuti tidzangouma kokha ayi ife tidzaputsitsidwa. Ife sitidzaona mbali immene ili mwa ife imene siili ngatiYesu. Malingaliro athu adzaputsitsidwa. Awa ndi malo oipa kukhalapo. Kuwala kwa Mulungu sikungalowe, ndipo zinthu zoipazo sidzingachuluke. Ife sitidzawadziwanso kuti zinthu zoipazo zilimo, chifukwa ife taputsitsidwa. Ngati inusimukhalira tsiku liri lonse pamodzi ndi wina ndi mnzake mu njira imene Baibulo limafotokozera, ndiye kuti inu ndi ouma ndi oputsitsidwa. Ichi ndicho Baibulo linena. Mulungu sanama ayi. Aliyense amene sakumanga tsiku ndi tsiku pamodzi ndi anthu ena, ndi mau a Mulungu, amauma ndi kuputsitsidwa. Ngati ife tidzadandaulirana ndi kulimbikitsana wina ndi mnzake tsiku ndi tsiku, mitima yathu iodzafewa ndipo Ife tidzamva Mulungu bwino lomwe kudzera ku abale ndi alongo, ndi ngakhale kudzera mmalemba pamaene tiwerenga. Pamene ife tikhala mnjira ya Mulungu, ife timafewa. Kuwala kwa Mulungu kulowa. Mvula ya Mulungu ibwera ndi kumaliza kudzadza ife, ndi kuchotsa mphepo zoipa mwa ife. Pali chiyembekezo chambiri ngati ife tikhala mu njira ya Mulungu! Palibe chiyembekezo ngati ife sitikhala mnjira ya Mulungu.
Ife tamanga munjira yolakwikwa kwa zaka zambiri. Mipingo yambiri kuzungulira padziko lapansi ili ngati chomera pansi padengu. Iwo akhza kumva ziphunzitso zabwino, koma iwo alibe kuwala kwambiri muniyoyo yawo. Ambiiri ndi akufa, ena ndi okhinimbira. Ife tifunika kuchotsa dengu ili pachomera. Njira yaikulu yimodzi yochitira ichi ndi kulowerana mwa pamtima ndi wina ndi mnzake, kuthandizana ndi wina ndi mnzake, kulimbikitsana wina ndi mnzake, kukondana wina ndi ,mnzake tsiku lirilonse.
Iye akumanga anthu a Mphamvu
Iye akumanga anthu kulamanda
Iwo akuyenda pamodzi ndi Mulungu
Ndipo iwo akukula ndi Dzina Lake Lopambana
Mangani Mpingo Wanu, Mbuye,
Tipangeni ife amodzi Mbuye,
Mu Ufumu wa Mwana wanu,
Mangani Mpingo Wanu Mbuye
Tipangeni ife amodzi, Mbuye,
Mu Ufumu wa Mwana Wanu.
Yendani Ulendo
Baibulo ndi loona mnjira iliyonse. Izi ndi zokhudza Yesu ndi omutsatira ake. Izi ndi nkhani za m’mene amawawidwira mtima ndi mmene amaphunzirira kudzera mmakhalidwe awo ndi Mulungu. Ife tikhonza kuphunzira kuchokera munkhani zawo, koma tikhonzanso kuphunzira: pakukumana ndi kuonana ndi Mulungu pamodzi pamoyo wathu wa tsiku ndi tsiku. Mu ichi nafe tili “malembo amoyo.” Zolembedwa zonse mu dziko lapansi sizinganthe ife monga m’mene moyo wapamodzi ungatisinthire ife. Zinthu zakuya zomwe tizifuna sizidzafika pansi pa mitima yathu pamene zingawerengedwa kuchokera pa pepala chabe. Pamene tikonza zinthu pamodzi tsiku lirilonse, Yesu aliphunzitsa ife ziphunzitso zakuya zamoyo zomwe sitingaziphunzire kuchokera m’Baibulo, “ngakhale zoonadi ndi eklezia—mpingo.” “MOYO umasanduka kuunika kwa anthu.”
Moyo siunapangidwe kukhala ngati sukulu ya galamala yomwe timakaphunzirako mfundo zina ndipo kenako kukhulupirira ndondomeko ina kapena zinthu. Malo mwake Mulungu watiyitana ife kukhala amuna ndi akazi a Mulungu chimodzimodzi monga omwe adaliko pasadabwere ife—olumikizidwa kwa Mulungu yemweyo amene iwo adalumikizana naye—okhala m’chikondi chozama monga iwo adaliri. Kuti chimene tichichite kapena kuchikwanitsa, ife tiyenera osati kudziwa momwe iwo amadziwa zokha. Koma tiyenera kumva chimene iwo amamvera, Mulungu ayenera kuti—tenga paulendo onga ngati wawo. Tsono ife titenga ulendo umenewu mukugwiritsa ntchito Mau a Mulungu kumodzi ndi moyo wathu. Ife tiyenda ulendowu ndi misozi m’maso mwathu, ndikuthandizana wina ndi mnzake—mu nthawi yoipa ndi nthawi yabwino—ndi maso athu pa chiyembekezo chathu, Messiah wathu. Ife tikupita chitsogolo, kukhulupilira kuti Mulungu akhala otipatsa wathu, kutithandiza pomwe tikhala pamodzi.
Petro adakana Yesu atayenda ndi Iye kwa zaka zitatu, koma pamene iye adamva tambala atalira, zidamuswa mtima wake. Ndipo pomwepo iye adabwererapamodzi ndi mbale wake Yohane. Ichi ndi chimodzi-modzi ndi ife. Pali nthawi imene ife tidzapanga zinthu zoipa ndi nthawi pamene ifee tidzapanga zinthu zabwino. Koma chili chonse tipange, ife tiyenera kupangira pamodzi ndi maso athu pamodzi ndi Yesu ndi kulola Iye atipange ife akuya mukudalira pa Iye pamene masiku akupita. Moyoudakhala luwala kwa anthu.” Ife tiyenera kuphunzira kwambiri zakhudza Yesu kudzera mukukhala pamodzi ndi kuthandizana wina ndi mnzake—Mulungu, tithandizeni kutsegula maso athu.


text:
ZIMENE ACHINYAMATA AMADZIFUNSA
Kodi Ndithetse Chibwenzichi?—Gawo 2
Choyamba, sankhani malo ndi nthawi yabwino kuti mukambirane zimenezi. Kodi nthawi komanso malo abwino angakhale otani?
Ganizirani zimene inuyo mungakonde kuti akuchitireni zitakhala kuti akuthetsa chibwenzi ndi mnzanuyo. (Mateyu 7:12) Kodi mungasangalale ngati atakuuzirani pagulu? Ayi ndithu.
Mungachite bwino kwambiri kuti musathetse chibwenzicho pafoni kapena pa imelo, koma muonane pamasom’pamaso. Pokhapokha ngati patakhala zifukwa zomveka zoti simungaonane pamasom’pamaso, mwina mungagwiritse ntchito foni kapena kompyuta. Choncho sankhani nthawi ndi malo abwino kuti mukumane n’kukambirana nkhaniyi.
Mukakumana, kodi munganene zotani? Mtumwi Paulo analimbikitsa Akhristu kuti ‘azilankhula zoona’ nthawi zonse.—Aefeso 4:25.
Choncho njira yabwino ndi yakuti muzilankhula mosamala koma motsimikiza. Fotokozani mosapita m’mbali chifukwa chimene inuyo mukuonera kuti chibwenzicho chithe.
Simukufunikira kumuyalira zolakwa zake zonse kapena kunena zinthu zambirimbiri zomunyoza. M’malo monena kuti, “Suchita zakutizakuti” kapena “Sunachitepo zakutizakuti,” zingakhale bwino kugwiritsa ntchito mawu osonyeza mmene inuyo mukuonera. Mungagwiritse ntchito mawu ngati akuti, “Ineyo ndikufuna munthu amene . . . ” kapena “Ndikuona kuti chibwenzi chithe chifukwa chakuti . . . ”
Imeneyi si nthawi yolankhula mokayikira kapena yosintha maganizo n’kulolera zimene mnzanuyo anganene kuti musathetse chibwenzicho. Kumbukirani kuti mwasankha kuthetsa chibwenzicho chifukwa chakuti pali vuto lalikulu. Choncho samalani ngati mnzanuyo akuchita zinthu kapena kulankhula mochenjera n’cholinga choti musinthe maganizo. Mtsikana wina dzina lake Lori ananena kuti: “Nditathetsa chibwenzi, mnyamatayo anayamba kuchita zinthu ngati wasokonezeka maganizo kwambiri. Ndikuganiza kuti ankachita zimenezo kuti ndimumvere chisoni. Ngakhale kuti ndinamumveradi chisoni, sindinasinthe maganizo.” Mofanana ndi Lori, tsimikizirani kuti musasinthe zimene mwasankha. Mukati ayi akhaledi ayi.—Yakobo 5:12.
Zimene Zingachitike Mutathetsa Chibwenzi.
Sizachilendo kukhala wokhumudwa kwambiri pambuyo pothetsa chibwenzi. Mwinanso mungamve ngati mmene anamvera wamasalimo amene anati: “Ndasokonezeka ndipo ndawerama kwambiri chifukwa cha chisoni changa. Ndayenda uku ndi uku tsiku lonse ndili wachisoni.”—Salimo 38:6.
Anzanu ena okufunirani zabwino angayese kukuthandizani mwa kukulimbikitsani kuti muyambirenso chibwenzicho. Koma samalani. Inuyo ndi amene mungadzavutike mukayambiranso chibwenzicho, osati anzanuwo. Choncho musalole kusintha maganizo, ngakhale kuti mungamve chisoni ndithu.
Dziwani kuti m’kupita kwa nthawi chisonicho chidzatha. Koma panopa, yesani kuchita zinthu ngati zotsatirazi, zomwe zingakuthandizeni kupirira.
Uzani mnzanu wapamtima mmene mukumvera.—Miyambo 15:22.
Pempherani kwa Yehova kuti akuthandizeni pa vutolo.—Salimo 55:22.
Muzitanganidwa ndi zinthu zina.—1 Akorinto 15:58.
Musamadzipatule.—Miyambo 18:1.
Yambani kucheza ndi anthu ena amene angakulimbikitseni. Yesetsani kumaganizira zinthu zolimbikitsa zokhazokha.—Afilipi 4:8.


text:
MUTU 11
N’chifukwa Chiyani Mulungu Amalola Kuti Anthu Azivutika?
Kodi Mulungu ndiye wachititsa kuti anthu azivutika?
Kodi m’munda wa Edene munabuka nkhani yotani?
Kodi Mulungu adzathetsa bwanji mavuto onse amene anthu akumana nawo?
PA KUMENYANA koopsa m’dziko lina limene munali nkhondo, akazi ndi ana masauzande ochuluka anaphedwa. Anthuwa anawaika m’manda amodzi. Pamandapo anazikapo timitanda kuzungulira manda onsewo. Kamtanda kalikonse kanali ndi mawu awa: “Chifukwa chiyani?” Nthawi zina funso limeneli limakhala lovutitsa kwambiri pa mafunso onse. Anthu amafunsa funsoli ali ndi chisoni pamene anthu osalakwa omwe anali kuwakonda ataya miyoyo yawo, kapena pamene nyumba zawo zawonongeka, kapenanso pamene avutika mosaneneka mwa njira zina chifukwa cha nkhondo, tsoka linalake, matenda, kapena zaupandu. Amafuna kudziwa chifukwa chake zoipa zoterozo zimawachitikira.
2 N’chifukwa chiyani Mulungu amalola kuti anthu azivutika? Ngati Yehova Mulungu ali ndi mphamvu zonse, ngati ndi wachikondi, wanzeru, ndiponso wachilungamo, n’chifukwa chiyani chidani ndi kupanda chilungamo zili ponseponse m’dzikoli? Kodi inu munayamba mwaganizapo zimenezi?
3 Kodi n’kulakwa kufunsa chifukwa chake Mulungu amalola kuti anthu azivutika? Ena amaopa kuti akafunsa funso ngati limeneli ndiye kuti aoneka kuti alibe chikhulupiriro chokwanira kapena kuti sakulemekeza Mulungu. Komabe, mukamawerenga Baibulo mudzaona kuti anthu okhulupirika omwe anali kuopa Mulungu, anali kufunsa mafunso oterewa. Mwachitsanzo, mneneri Habakuku anafunsa Yehova kuti: “Mundionetseranji zopanda pake, ndi kundionetsa zovuta? Pakuti kufunkha ndi chiwawa zili pamaso panga; ndipo pali ndewu, nauka makani.”—Habakuku 1:3.
4 Kodi Yehova anadzudzula Habakuku, mneneri wokhulupirika, chifukwa chofunsa mafunso amenewo? Ayi. M’malo mwake, Mulungu anaphatikiza mawu a Habakuku ochokera pansi pa mtimawo mu mbiri youziridwa ya m’Baibulo. Mulungu anathandizanso Habakuku kumvetsetsa zinthu bwino ndi kukhala ndi chikhulupiriro kwambiri. N’zimenenso Yehova akufuna kukuchitirani. Kumbukirani kuti Baibulo limaphunzitsa kuti “Iye asamalira inu.” (1 Petro 5:7) Kuposa munthu wina aliyense, Mulungu amadana ndi kuipa komanso kuvutika kumene kumabwera chifukwa cha kuipako. (Yesaya 55:8, 9) Nangano n’chifukwa chiyani anthu akuvutika kwambiri chomwechi?
N’CHIFUKWA CHIYANI ANTHU AKUVUTIKA KWAMBIRI CHONCHI?
5 Anthu a zipembedzo zosiyanasiyana afunsa atsogoleri ndi aphunzitsi a chipembedzo chawo chifukwa chake anthu akuvutika kwambiri. Nthawi zambiri, yankho limakhala lakuti n’chifuniro cha Mulungu kuti anthu azivutika. Ndipo amati kalekalelo Mulungu anakonzeratu chilichonse chimene chidzachitika, kuphatikizapo zinthu zoipa. Ambiri amauzidwa kuti zochita za Mulungu n’zosatheka kuzifotokoza ndiponso n’zosamvetsetseka. Kapena amauzidwa kuti Mulungu amachititsa kuti anthu afe, ngakhalenso ana, n’cholinga choti akakhale naye kumwamba. Komano, monga mwaphunzirira kale, Yehova Mulungu sachititsa choipa chilichonse. Baibulo limati: “N’kutali ndi Mulungu kuchita choipa, ndi Wamphamvuyonse kuchita chosalungama.”—Yobu 34:10.
6 Kodi mukudziwa chifukwa chake anthu amalakwitsa kuimba Mulungu mlandu wakuti ndiye amachititsa mavuto onse amene anthu akukumana nawo? Nthawi zambiri iwo amaimba Mulungu Wamphamvuyonse mlandu chifukwa chakuti amaganiza kuti ndiye wolamulira weniweni wa dzikoli. Iwo sadziwa mfundo ya choonadi yosavuta kumva koma yofunika kwambiri imene Baibulo limaphunzitsa. Mfundo imeneyo munaiphunzira m’Mutu 3 m’buku lino. Ndi mfundo yakuti wolamulira weniweni wa dzikoli ndi Satana Mdyerekezi.
7 Baibulo limanena momveka bwino kuti: “Dziko lonse lapansi ligona mwa woipayo.” (1 Yohane 5:19) Ndiye mukaganizira, kodi simukuona kuti zimenezi n’zomveka? Anthu m’dzikoli amasonyeza mtima wa cholengedwa chauzimu chosaoneka chimene ‘chikunyenga dziko lonse.’ (Chivumbulutso 12:9) Satana ndi wachidani, wachinyengo, ndiponso wankhanza. Motero dzikoli, lomwe iye akulilamulira, n’lodzalanso chidani, chinyengo, ndi nkhanza. Ichi ndi chimodzi mwa zifukwa zimene zikuchititsa anthu kuvutika kwambiri.
8 Chifukwa chachiwiri chimene chikuchititsa anthu kuvutika kwambiri n’chakuti, monga tinafotokozera m’Mutu 3, anthu akhala opanda ungwiro ndi ochimwa kungochokera pamene anapanduka m’munda wa Edene. Anthu ochimwa amakonda kulimbirana ulamuliro, ndipo zimenezi zachititsa nkhondo, kuponderezana, ndi kuvutika kosiyanasiyana. (Mlaliki 4:1; 8:9) Chifukwa chachitatu chimene anthu akuvutikira ndicho zinthu ‘zotigwera’ mwadzidzidzi. (Mlaliki 9:11) M’dziko limene Yehova sindiye Wolamulira wotiteteza, anthu angavutike chifukwa chakuti angokumana ndi ngozi mwadzidzidzi.
9 N’zolimbikitsa kwambiri kwa ife kudziwa kuti Mulungu sachititsa anthu kuvutika. Sindiye amene amachititsa nkhondo, upandu, kuponderezana, ngakhalenso masoka achilengedwe zimene zimachititsa anthu kuvutika. Komabe, tifunika kudziwa kuti, N’chifukwa chiyani Yehova amalola kuti anthu azivutika chomwechi? Ngati iye ndi Wamphamvuyonse, ndiye kuti ali ndi mphamvu yoletsa kuvutika kumeneku. Komano n’chifukwa chiyani sakuchita zimenezi? Mulungu wachikondi amene tikum’dziwayu ayenera kuti ali ndi chifukwa chomveka chochitira zimenezi.—1 Yohane 4:8.
NKHANI YAIKULU IBUKA
10 Kuti tipeze chifukwa chake Mulungu amalola anthu kuti azivutika, tiyenera kuganizira zimene zinachitika panthawi imene kuvutika kunayamba. Pamene Satana anatsogolera Adamu ndi Hava kuti asamvere Yehova, panabuka nkhani yofunika kwambiri. Satana sanatsutse kuti Yehova ali ndi mphamvu. Satana amadziwa bwino kuti mphamvu za Yehova n’zopanda malire. M’malo mwake, Satana anatsutsa ufulu wolamulira umene Yehova ali nawo. Mwa kunena kuti Mulungu ndi wabodza ndipo sapatsa anthu ake zabwino, Satana anaimba Yehova mlandu wakuti ndi wolamulira woipa. (Genesis 3:2-5) Satana anasonyeza kuti anthu akhoza kukhala ndi moyo wabwino popanda Mulungu kuwalamulira. Mwa kuchita zimenezi Satana anatsutsa ufulu wolamulira wa Yehova.
11 Adamu ndi Hava anapandukira Yehova. Tingati iwo anati: “Sitifunikira Yehova kuti atilamulire. Tikhoza kumasankha tokha chimene chili chabwino ndi chimene chili choipa.” Kodi nkhani imeneyi Yehova akanaithetsa bwanji? Kodi zolengedwa zonse zanzeru akanaziphunzitsa bwanji kuti opandukawo anali olakwa ndi kuti kachitidwe kake ka zinthu ndiko kabwino zedi? Wina anganene kuti chidule chinali chakuti Mulungu aphe opandukawo ndi kuyambiranso basi. Komatu Yehova anali atafotokoza cholinga chake chodzaza dziko lapansi ndi ana a Adamu ndi Hava, ndipo iye anafuna kuti iwo akhale m’paradaiso padziko lapansi. (Genesis 1:28) Yehova nthawi zonse amakwaniritsa zolinga zake. (Yesaya 55:10, 11) Ndiponso, kupha opandukawo mu Edene sikukanathetsa nkhani imene inabuka ija ya ufulu wolamulira wa Yehova.
12 Tiyeni tiganizire fanizo ili. Yerekezerani kuti mphunzitsi akuphunzitsa ana ake a sukulu njira yopezera yankho la samu inayake yovuta. Ndiyeno mwana wina wochenjera koma wokonda kutsutsa akunena kuti njira imene mphunzitsiyo akutsata kuti apeze yankho la samuyo ndi yolakwika. Pofuna kusonyeza kuti mphunzitsiyo sadziwa masamu, mwana wotsutsayo akulimbikira kunena kuti akudziwa njira yabwino kwambiri yopezera yankho la samuyo. Ana enanso m’kalasimo akuganiza kuti mnzawoyo akunena zoona, ndipo nawonso akuyamba kutsutsa. Kodi mphunzitsiyo ayenera kutani pamenepa? Ngati ana otsutsawo atawatulutsa m’kalasimo, kodi ana enawo angaganize chiyani? Kodi sangakhulupirire kuti mwana wa sukulu mnzawoyo ndiponso ana ena aja amene anakhala kumbali yake anali kunena zoona? Ana ena onse m’kalasimo angaleke kumvera mphunzitsiyo. Iwo angaganize kuti mphunzitsiyo waopa kuti atsutsidwa. Koma tiyerekeze kuti mphunzitsiyo walola mwana wotsutsayo kusonyeza anzake m’kalasimo mmene iye angapezere yankho la samuyo.
13 Yehova wachita zofanana ndi zimene mphunzitsiyu angachite. Kumbukirani kuti opandukawo mu Edene sindiwo okha amene anali kukhudzidwa ndi nkhaniyi. Panali angelo mamiliyoni ambiri amene anali kuona zimene zinali kuchitika. (Yobu 38:7; Danieli 7:10) Zimene Yehova akanachita ndi kupanduka kumeneku zikanakhudza kwambiri angelo ena onsewo, ndipo m’kupita kwanthawi zikanakhudzanso anthu. Ndiyeno, kodi Yehova wachita chiyani? Walola Satana kuti asonyeze mmene angalamulire anthu. Mulungu walolanso anthu kuti adzilamulire motsogoleredwa ndi Satana.
14 M’fanizo lathu lija, mphunzitsiyo akudziwa kuti njira imene mwana wotsutsayo ndi anzake aja akugwiritsa ntchito pofuna kupeza yankho la samuyo ndi yolakwika. Koma akudziwanso kuti kuwapatsa mpata woti ayeserere njira yawoyo kuthandiza ana onse m’kalasimo. Otsutsawo akalephera, ana onse ofunadi kuphunzira aona kuti mphunzitsiyo ndiye yekha woyenerera kuphunzitsa kalasiyo. Ngati pambuyo pake mphunzitsiyo adzatulutsa m’kalasimo mwana aliyense wotsutsa, iwo adzamvetsa chifukwa chake akuchita zimenezo. Mofananamo, Yehova akudziwa kuti anthu ndi angelo onse oona mtima zidzawathandiza kuona kuti Satana limodzi ndi opanduka anzake alephera, ndiponso kuti anthu sangathe kudzilamulira okha. Monga Yeremiya wa m’masiku akale, iwo adzaphunzira mfundo ya choonadi yofunika kwambiri iyi: “Inu Yehova, ndidziwa kuti njira ya munthu sili mwa iye mwini; sikuli kwa munthu woyenda kulongosola mapazi ake.”—Yeremiya 10:23.
N’CHIFUKWA CHIYANI WALOLA KUTI ANTHU AVUTIKE KWA NTHAWI YAITALI CHONCHI?
15 Komabe, n’chifukwa chiyani Yehova walola kuti anthu avutike kwa nthawi yaitali chonchi? Nanga n’chifukwa chiyani saletsa zinthu zoipa kuti zisachitike? Taganizirani zinthu ziwiri zimene mphunzitsi m’fanizo lathu lija sangachite. Choyamba, iye sangasiyitse mwana wotsutsayo pamene akusonyeza njira yakeyo. Chachiwiri, mphunzitsiyo sangathandize wotsutsayo kupeza yankho m’njira yakeyo. Mofananamo, taganizirani zinthu ziwiri zimene Yehova watsimikiza mtima kuti asachite. Choyamba, iye sanaletse Satana ndi amene ali kumbali yake kusonyeza kuti zonena zawo n’zoona. Motero kwakhala kofunika kulola kuti padutse nthawi yokwanira. M’zaka masauzande angapo za mbiri ya anthu, anthu ayesa kudzilamulira m’njira zonse, kapena kuti ayesa mitundu yosiyanasiyana ya maboma a anthu. Anthu apita patsogolo m’zasayansi ndi m’ntchito zina, koma kupanda chilungamo, umphawi, upandu, ndi nkhondo zawonjezeka kwambiri. Tsopano ulamuliro wa anthu waoneka kuti walephera.
16 Chachiwiri, Yehova sanathandize Satana kulamulira dzikoli. Mwachitsanzo, ngati Mulungu akanati aziletsa zinthu zoopsa zimene anthu oipa amachitira anzawo, kodi iye sangakhale akuthandiza opandukawo kukwaniritsa zonena zawo? Kodi Mulungu sakanachititsa anthu kuganiza kuti mwina anthu akhoza kudzilamulira popanda mavuto? Yehova atati achite zimenezo, nayenso akhoza kukhala akunena nawo bodza. Komatu, “Mulungu sakhoza kunama.”—Ahebri 6:18.
17 Nanga bwanji zinthu zonse zimene zawonongeka m’kati mwa nthawi yaitali imeneyi ya kupandukira Mulungu? Tikumbukire kuti Yehova ali ndi mphamvu zonse. Motero iye akhoza kuthetsa ndipo adzathetsadi zonse zimene zachitika chifukwa cha kuvutika kwa anthu. Monga taphunzira kale, kuwonongeka kwa dziko lathu kudzathetsedwa mwa kusandutsa dzikoli kukhala Paradaiso. Mavuto obwera chifukwa cha uchimo adzachotsedwa mwa kukhulupirira nsembe ya dipo ya Yesu. Mavuto obwera chifukwa cha imfa adzathetsedwa mwa kuukitsa akufa. Motero Mulungu adzagwiritsa ntchito Yesu “kuti akawononge ntchito za mdyerekezi.” (1 Yohane 3:8) Zonsezi Yehova adzazichita panthawi yake yoyenera. Tiyenera kusangalala kuti sanafulumire kuchita zimenezi, chifukwa kuleza mtima kwake kwatipatsa mwayi wophunzira choonadi ndi kum’tumikira. (2 Petro 3:9, 10) Pakalipano, Mulungu wakhala akufunafuna mwakhama anthu ofunadi kum’pembedza, ndipo akuwathandiza kupirira mavuto alionse amene angakumane nawo m’dziko lovutali.—Yohane 4:23; 1 Akorinto 10:13.
18 Ena angafunse kuti, Kodi kuvutika kwa anthu konseku sikukanapewedwa zikanakhala kuti Mulungu analenga Adamu ndi Hava m’njira yakuti iwo sakanatha kupanduka? Kuti muyankhe funso limenelo, mufunika kukumbukira mphatso ya mtengo wapatali imene Yehova wakupatsani.
KODI MPHATSO IMENE MULUNGU ANAKUPATSANI MUDZAIGWIRITSA NTCHITO BWANJI?
19 Monga tinaonera m’Mutu 5, anthu analengedwa ndi ufulu wosankha. Kodi mukudziwa kuti ufulu umenewu ndi mphatso ya mtengo wapatali kwambiri? Mulungu anapanga nyama zosawerengeka, ndipo kwakukulukulu zimachita zinthu mogwiritsa ntchito nzeru zachibadwa. Anthu apanga makina amene amawakonza kuti azingogwira ntchito imene akulamulidwa. Kodi tikanasangalala Mulungu akanatilenga moteromo? Ayi, chifukwatu timasangalala kukhala aufulu kusankha kuti tikhale anthu otani, tizikhala ndi moyo wotani, mabwenzi athu akhale ati, ndi zina zotero. Timasangalala kupatsidwa ufulu winawake. Mmenemutu ndi mmene Mulungu amafunira kuti tizikhalira.
20 Yehova safuna kum’tumikira mokakamizika. (2 Akorinto 9:7) Tifanizire motere: Kodi n’chiyani chimene chingakondweretse kwambiri makolo, mwana kuwachitira zinthu zosonyeza kuti amawakonda chifukwa chakuti wachita kuuzidwa kuti achite zimenezo, kapena iye payekha kungowachitira zimenezo ndi mtima wake wonse? Ndiye funso n’lakuti, Kodi inuyo, ufulu wosankha umene Yehova wakupatsani, mudzaugwiritsa ntchito motani? Satana, Adamu, ndi Hava anagwiritsa ntchito ufulu umenewu m’njira yolakwika kwambiri. Iwo anakana Yehova Mulungu. Kodi inu mudzachita chiyani?
21 Muli ndi mwayi woti mungagwiritse ntchito bwino koposa mphatso yosaneneka ya ufulu wosankha. Mungathe kugwirizana ndi onse amene asankha kuima kumbali ya Yehova. Iwo amakondweretsa Mulungu chifukwa mokangalika amasonyeza nawo kuti Satana ndi wabodza, ndiponso kuti monga wolamulira walephera mochititsa manyazi. (Miyambo 27:11) Inunso mungachite zimenezi mwa kusankha kukhala ndi moyo umene umakondweretsa Mulungu. Tidzafotokoza zimenezi m’mutu wotsatira.
ZIMENE BAIBULO LIMAPHUNZITSA
- Mulungu sindiye amene amachititsa zinthu zoipa zimene zikuchitika m’dzikoli.—Yobu 34:10.
- Mwa kunena kuti Mulungu ndi wabodza komanso sapatsa anthu Ake zinthu zabwino, Satana anatsutsa ufulu wolamulira umene Yehova ali nawo.—Genesis 3:2-5.
- Yehova adzagwiritsa ntchito Mwana wake, Wolamulira wa Ufumu wa Mesiya, kuti athetse mavuto onse amene anthu akumana nawo.—1 Yohane 3:8.
Mafunso a Nkhaniyi
1, 2. Kodi anthu amavutika motani masiku ano, ndipo zimenezi zimachititsa ambiri kufunsa mafunso otani?
3, 4. (a) N’chiyani chikuonetsa kuti si kulakwa kufunsa chifukwa chake Mulungu amalola kuti anthu azivutika? (b) Kodi kuipa ndi kuvutika Yehova amakuona motani?
5. Kodi n’zifukwa ziti zimene anthu nthawi zina amauzidwa powalongosolera chifukwa chake timavutika, koma kodi Baibulo limaphunzitsanji?
6. N’chifukwa chiyani anthu ambiri amalakwitsa kuimba Mulungu mlandu wakuti ndiye amachititsa mavuto amene anthu akukumana nawo?
7, 8. (a) Kodi anthu m’dzikoli amasonyeza motani mtima wa wolamulira wa dzikoli? (b) Kodi kupanda ungwiro kwa anthu ndiponso ‘zotigwera’ mwadzidzidzi zachititsa motani kuti anthu azivutika?
9. N’chifukwa chiyani tingakhale otsimikiza kuti Yehova ali ndi chifukwa chomveka chololera anthu kupitirizabe kuvutika?
10. Kodi Satana anatsutsa chiyani, nanga anachita zimenezi motani?
11. N’chifukwa chiyani Yehova sanangopha opandukawo mu Edene?
12, 13. Perekani fanizo losonyeza chifukwa chake Yehova walola Satana kukhala wolamulira wa dzikoli, ndiponso chifukwa chake Mulungu walola anthu kuti adzilamulire.
14. Kodi n’zothandiza motani kuti Yehova anasankha kulola anthu kudzilamulira?
15, 16. (a) N’chifukwa chiyani Yehova walola kuti anthu avutike kwa nthawi yaitali chonchi? (b) N’chifukwa chiyani Yehova sanaletse zinthu zoipa monga upandu kuti zisachitike?
17, 18. Kodi Yehova adzachitanji ndi zinthu zonse zimene zawonongeka chifukwa cha ulamuliro wa anthu ndiponso zochita za Satana?
19. Kodi ndi mphatso ya mtengo wapatali yotani imene Yehova watipatsa, nanga n’chifukwa chiyani tiyenera kuiona kukhala yofunika kwambiri?
20, 21. Kodi mphatso ya ufulu wosankha tingaigwiritse ntchito bwanji m’njira yabwino koposa, nanga n’chifukwa chiyani tiyenera kufuna kuchita zimenezi?


text:
Zimene Madokotala Akunena Masiku Ano pa Nkhani Yoika Magazi Anthu Odwala
Kwa zaka zambiri, a Mboni za Yehova akhala akunyozedwa chifukwa chokana kuikidwa magazi akadwala. Iwo amakana kuikidwa magazi pomvera lamulo la m’Baibulo lakuti ‘mupewe magazi.’ A Mboni amakana kuikidwa magazi ngakhale kuti madokotala amaona kuti kuika magazi kungathandize munthu wodwala.
Koma masiku ano madokotala ambiri odziwa bwino ntchito yawo akunena kuti pali zifukwa zabwino zogwirizana ndi nkhani zaumoyo zopewera kuika magazi anthu odwala. M’malomwake, madokotalawo akuona kuti ndi bwino kuthandiza odwala popanda kuwaika magazi.
Magazini yofotokoza nkhani za mankhwala (Stanford Medicine Magazine) yomwe inatuluka kumayambiriro kwa chaka cha 2013 ndipo imafalitsidwa ndi yunivesite ya Stanford University School of Medicine, inali ndi lipoti lapadera lokhudza nkhani ya magazi. M’lipotilo munali mutu wakuti, “Kulimbana ndi Chizolowezi Choika Magazi Anthu Odwala.” (Against the Flow
Polemba nkhaniyi, Mayi Williams analemba zimene dokotala wina wotchedwa Patricia Ford ananena. Dokotalayu ndi amene anayambitsa dipatimenti yoona zothandiza odwala popanda kugwiritsa ntchito magazi (The Center for Bloodless Medicine) pachipatala chotchedwa Pennsylvania Hospital. Dr. Ford anati: “Madokotala ambiri anaphunzitsidwa zoti munthu akhoza kufa ngati magazi ake atachepa n’kufika pa muyezo winawake, komanso zoti magazi amapulumutsa moyo . . . Nthawi zina zimenezi zimakhala zoona, * koma nthawi zambiri sizikhala choncho.”
Mayi Ford, amene chaka chilichonse amathandiza odwala a Mboni za Yehova pafupifupi 700, ananenanso kuti: “Madokotala ambiri amene ndalankhulapo nawo . . . anali ndi maganizo olakwika akuti odwala ambiri sangachire ngati atapanda kuikidwa magazi . . . Nanenso ndinkakhulupirira zimenezi. Koma ndaphunzira kuti n’zotheka kuthandiza bwinobwino odwala pogwiritsa ntchito njira zina zosavuta m’malo mowaika magazi.”
Mu August 2012, magazini inanso (Archives of Internal Medicine) inafalitsa zotsatira za kafukufuku wokhudza kuchita opaleshoni anthu odwala matenda a mtima. Kafukufukuyu anachitika pachipatala chinachake kwa zaka 28. Zotsatira za kafukufukuyu zinasonyeza kuti a Mboni za Yehova ankachira msanga poyerekezera ndi odwala ena amene ankaikidwa magazi. A Mboniwo ankachira popanda mavuto ambiri, ankachira mwachangu ndiponso ankakhala ndi moyo kwa zaka zina 20 pambuyo pochitidwa opaleshoni poyerekezera ndi odwala amene ankaikidwa magazi.
Nkhani ina imene inafalitsidwa pa April 8, 2013, m’magazini ya The Wall Street Journal inanena kuti: “Kwa zaka zambiri, anthu amene amakana kuikidwa magazi chifukwa cha zimene amakhulupirira pa nkhani zokhudza chipembedzo, akhala akuchitidwa opaleshoni popanda kuwaika magazi. Masiku ano zipatala zambiri zayamba kuthandiza odwala popanda kuwaika magazi . . . Madokotala amene amalimbikitsa njira zochitira opaleshoni odwala popanda kuwaika magazi, akunena kuti njirazi n’zothandiza chifukwa sawononga ndalama zogulira magazi, zosungira magazi, kuwakonza, kuwayeza ndi kuwaika m’thupi la odwala. Kuwonjezera pamenepa, njirazi n’zothandiza kwambiri chifukwa zimachepetsa mpata woti odwala angatenge matenda ena kudzera m’magazi komanso zimachepetsa mavuto amene angachititse kuti odwala akhale nthawi yaitali m’chipatala.”
Choncho n’zosadabwitsa kuti Robert Lorenz, yemwe ndi dokotala woyang’anira nkhani zokhudza kuika magazi anthu odwala pachipatala cha Cleveland Clinic, anena kuti: “Pa nthawi imene ukuika magazi munthu wodwala, umachita kuona kuti ee, koma apa ndiye ndikuthandizadi munthuyu . . . Koma zimene zimachitikira wodwalayo zimakhala zosiyana ndi zimene umaganiza.”
^ ndime 5 Kuti mudziwe zimene a Mboni za Yehova amakhulupirira pa nkhani ya kuikidwa magazi, werengani nkhani yakuti, “N’chifukwa Chiyani Mumakana Kuikidwa Magazi?” Nkhaniyi mungaipeze pagawo lakuti “Mafunso Ofunsidwa Kawirikawiri.”